Pižon i Deki: Bice teško, ne i nemoguce | BeliOrlovi.rs\nPižon i Deki: Bice teško, ne i nemoguce\n24. marta 2011 - 15:49|Dejan Stanković, EP 2012, Kvalifikacije EP 2012, Srbija-Severna Irska, Vladimir Petrović|Komentari\nOd specijalnog izveštača BeliOrlovi.rs iz Stare Pazove\nSelektor reprezentacije Srbije Vladimir Petrović Pižon i kapiten orlova Dejan Stanković održali su danas u Kući fudbala poslednju u nizu konferencija pred kvalifikacioni meč protiv selekcije Severne Irske koji se igra sutra na stadionu Crvene Zvezde pred praznim tribinama.\nU uvodnom obraćanju, selektor se osvrnuo na kadrovske probleme ali i na analizu protivnika:\n„Severna Irska je tvrda ekipa, koja prima malo golova i čija taktika se bazira na odbrani. Oni najčešće stoje na svojoj polovini u odbrani i pokušavaju dugim loptama preko kontri da dodju do pogotka. Biće jako teško probiti taj bedem, ali mi smo ovih dana gledali i utakmicu i analizirali njihovu igru, na treninzima smo radili taktiku. Ako sve bude kako smo planirali, mislim da možemo do pobede.“\n„Juče smo imali nove pehove sa povredama. Golman Jorgačević se povredio na treningu i nećemo moći na njega da računamo. Osim njega, na povredu se požalio i Rajković, mada mislim da je on i došao povredjen. Imamo zamene na obe pozicije. Logično, braniće Brkić, koji je drugi golman, dok za Rajkovića na njegovoj poziciji imamo dovoljno igrača koji mogu da odgovore zahtevima. Što se tiče već povredjenih igrača, Žigić je rekao da se oseća bolje i mislim da ćemo na njega moći da računamo makar za jedno poluvreme u Estoniji. Takodje, čekamo Nemanju Vidića da vidimo kakvo je stanje sa njegovom povredom i hoće li moći da nam se pridruži“\nUz opasku novinara da, iako se suočava sa veoma velikim problemima ( zdravstveni bilans, kazne UEFA ali i nepovoljni rezultati u prethodnim utakmicama) ne odaje utisak zabrinutog čoveka, selektor Petrović je izjavio: „Gajim optimizam jer igrači koji su mi na raspolaganju igraju u velikim klubovima, konstantno igraju velike takmičarske utakmice i samim tim imaju veliko iskustvo. Sigurno je da sportska nervoza postoji, koja je normalna ali isto tako ja ne smem da pokažem, čak i da ima veće nervoze. Naravno da nisam bezbrižan i da bih voleo da su nam igrači zdravi ali mislim da možemo i bez njih da ostvarimo povoljan rezultat.“\n„Nećemo krenuti na gol po svaku cenu pa šta bude. Krenućemo da igramo fudbal, ono što nas je oduvek odlikovalo, probaćemo da se nadmetnemo i kroz nadigravanje dodjemo do pobede“\nKapiten reprezentacije Srbije Dejan Stanković je odgovarao na pitanja medija vezana za očekivanja od ovih kvalifikacija, igranje pred praznim tribinama, ali i na odluku Danka Lazovića i Aleksandra Lukovića da ne nastupaju za reprezentaciju:\n„Ništa nije nemoguće. Ako se „nameste“ rezultati ostalih utakmica, a mi osvojimo maksimalnih 6 bodova iz ove dve utakmice, krećemo od nule i vraćamo se u trku. Složio bih se sa selektorom da će biti tvrda utakmica i da će biti jako teško probiti taj bedem ispred njihovog gola ali ako budemo dovoljno uporni, možemo da dodjemo do pobede“\n„Što se praznih tribina tiče, igrao sam već nekoliko takvih utakmica za Inter i za reprezentaciju. Sigurno da prazne tribine utiču kada igraš kući i kada očekuješ podršku navijača. Nedostaje onaj vetar u ledja koji može da stvori atmosfera na tribinama ali, s druge strane, kad udješ u utakmicu i koncentrišeš se na teren, onda ti je u principu svejedno – isključiš se i igraš fudbal. Sigurno da bi bilo i lakše i lepše da su navijači tu, ali hajde da odradimo tu kaznu i da onda u narednim utakmicama bude sve kako treba“\n„Što se tiče Lazovića i Lukovića, znam da svi očekujete i moj komentar – kao sportista, kolega i prijatelj moram da poštujem njihovu odluku. Hvala im za sve što su učinili i dali reprezentaciji i u A timu i u mladjim kategorijama. Sigurno da mi je jako žao što nisu ovde s nama, jer su oni deo ekipe, ali moram poštovati njihovu odluku. Takodje bih ponovio selektorove reči da je možda ta odluka ishitrena i da ima još vremena da se promeni i popravi“\n„Znam da će biti i prijatelji kluba, sponzori Severne Irske koji će ipak navijati – to je normalna situacija. Proverio sam – može da ih bude oko 200 ali mi tu ne možemo ništa drugo već da ih ućutkamo svojom igrom“\nOsvrnuo se Stanković i na impresije o Kući fudbala\n„Ponosan sam što sam stigao da boravim ovde. Uslovi su fantastični, i jako sam srećan što će buduće generacije odrastati u ovako fenomenalnim uslovima“\nReprezentacija Srbije odradiće poslednji trening na stadionu Crvene Zvezde, dok će posle njih, na teren reprezentativci Severne Irske koji će stići u Beograd danas oko 15h\nFSS je uputio apel i molbu gradjanima da ne organizuju nikakve skupove u blizini stadiona Crvene Zvezde.\nUtakmica se igra petak, 25.marta sa početkom u 20:30


O namaStrategija razvoja obrazovanjaReč dekanaIstorijatLokacijaStatutOpšta aktaKvalitetDepartmaniBiologija i ekologijaFizikaHemija, biohemija i zaštita životne sredineGeografija, turizam i hotelijerstvoMatematika i informatikaMediji o namaFoto galerijaManagementBibliotekeGodišnji plan radaJavne nabavkePMF promo filmSindikat PMF\nDepartman za hemiju, biohemiju i zaštitu životne sredine zajedno sa četiri ostala departmana je sastavni deo Prirodno-matematičkog fakulteta u Novom Sadu. To je obrazovna i istraživačka institucija na području hemije i srodnih disciplina. Iako se hemijske discipline na Univerzitetu u Novom Sadu proučavaju još od 1946. godine, samostalna studijska grupa za hemiju je počela sa radom 1961. godine u okviru Katedre za hemiju Filozofskog fakulteta. Kasnijom integracijom Zavoda za hemiju i Nastavno-naučne grupe za hemiju osnovan je 1977. godine Institut za hemiju, a sadašnji naziv dobija 2003. godine.\nDepartman danas ima 43 stalno zaposlenih nastavnika i saradnika koji nastavu izvode za preko 1000 studenata. Sem nastavnog kadra, na Departmanu su zaposleni tehnički saradnici i administrativno osoblje, njih oko četrdeset.\nDelatnost Departmana za hemiju, biohemiju i zaštitu životne sredine odvija se kroz obrazovnu, naučno-istraživačku i izdavačku delatnost. Svoju delatnost Departman ostvaruje u okviru sedam Katedri:\nObrazovna delatnost obuhvata osnovne studije, poslediplomeske i doktorske studije i permanentno usavršavanje nastavnika. Naučno-istraživačka delatnost se ostvaruje kroz fundamentalna i primenjena istraživanja iz hemijskih i biohemijskih disciplina, kao i prenošenje rezultata naučnih istraživanja u praksi.\nLaboratorije Departmana za hemiju poseduju standardnu opremu neophodnu za rutinska merenja, nastavni i naučno-istraživački rad (pH-metri, voltmetri, kulometri, multimetri, kolorimetri, voltametrijski uređaji, termostati, rotavapori itd.), kao i kapitalnu i specifičnu opremu kao što je uređaj za nuklearnu magnetnu rezonancu, HPLC, gasni hromatograf sa masenim spektrometrom, FTIR, UV/VIS spektrofotometri, atomsko-apsorpcioni spektrometar, analizator ukupnog organskog ugljenika (TOC), CHN analizator i druge.\nPrezentacija departmana za hemija, biohemiju i zaštitu životne sredine


Regioni - datum: 2021-01-20 OPŠTINA PLUŽINE ORGANIZOVALA BESPLATNU ŠKOLU SKIJANJA\nPolaznici škole skijanja - Foto: Šapurić Učestvovalo oko 40 djece\nPLUŽINE – Lokalna uprava Plužina organizovala je besplatnu školu skijanja za djecu, mlade i odrasle sa područja te opštine. Sedmodnevna škola skijanja realizovana je na području sela Goransko, a učestvovalo je oko 40 djece od šest do 17 godina.\n-Ove godine nismo imali prijavljenih iz kategorije omladine i odraslih, već su nam se prijavili samo osnovci i srednjoškolci. Škola je realizovana u periodu od 11. do 18. januara i svi učesnici su bili zadovoljni, rekao je juče „Danu” predstavnik Opštine Plužine Nikola Cicmil.\nŠkolom su rukovodili licencirani instruktori skijanja Goran Vuković i Andrija Joković, čije angažovanje je finansirala Opština Plužine koja je učesnicima obezbijedila i prevoz od naselja do skijališta u oba pravca.\nNevladina organizacija „Ljubitelji skijanja” polaznicima je besplatno omogućila korišćenje skijaške opreme. Besplatnu školu skijanja lokalna uprava Plužina organizuje poslednjih desetak godina, a zbog vremenskih neprilika škola lani nije realizovana.


Predstavnici MEPa učetvovali na sastanku Grupe finansijera projekata ZIO | EUME\nNaslovnica Press info Press IPA Predstavnici MEPa učetvovali na sastanku Grupe finansijera projekata ZIO\nU Sarajevu je 9. i 10. novembra 2017. u organizaciji Evropske komisije i Njemačke razvojne banke, održan dvadeset četvrti sastanak Grupe finansijera projekata Zapadnoblakanskog investicijskog okvira (ZIO). Grupa finansijera projekata, kao redovni koordinacijski mehanizam u okviru ZIO, sagledala je napredak po pitanju sprovođenja projekata u državama Zapadnog Balkana i razmotrila informacije o projektnim predlozima koje su države korisnice podnijele u okviru XVIII poziva za tehničku podršku pripremi projekata. Sastanku su u ime Ministarstva evropskih poslova prisustvovali šefica Odsjeka za programiranje Ipe Milica Abramović Radivojkov i samostalni savjetnik I Bojan Vujović.\nKonstatovan je značajan napredak po pitanju pripreme i sprovođenja infrastrukturnih projekata u regionu. Posebno je ukazano na značaj ZIO, kao fleksibilnog instrumenta kojim EU u kontekstu Berinskog procesa podržava razvoj infrastrukture u oblastima saobraćaja, energetike, zaštite životne sredine i društvenih djelatnosti. Posredstvom ovog instrumenta na nivou regiona podržano je 149 infrastrukturnih projekata čija je procijenjena vrijednost 15,5 milijardi eura. Predstavnici Evropske komisije ponovili su posvećenost EU podršci razvoju infrastrukture u regionu, što će unaprijediti povezanost u regionu i s EU, ali i stvoriti uslove za intenziviranje ekonomskog rasta i razvoja.\nTakođe, predstavljena je inicijativa o uvrštavanju sektora digitalne infrastrukture na listu setkora koje ZIO podržava za pripremu projektne dokumentacije. Ovakav predlog EU u skladu je s prirotietima Berlinskog procesa, u okviru kojeg je predviđena podrška širenju dostupnosti interneta i razvoju novih servisa u oblasti digitalne infrastrukture.\nKonačne odluke o ovom predlogu EU i o ocjeni projektnih predloga u okviru XVIII poziva ZIO biće donesene na sastanku Upravnog odbora ZIO, čije je održavanje planirano sredinom decembra 2017. u Frankfurtu.


NIL Otvoren najširi most na svetu | Ekspres.net\nEgipatski predsednik Abdel Fatah al-Sisi je otvorio viseći most preko Nila, inače proglašen za najširi u svetu, koji je ključna spona na autoputu koji se proteže od Crvenog mora na istoku do severozapadne obale Egipa, prenosi Rojiters.\nOvo je samo jedan u nizu velikih vojnih projekata, osmišljenih za unapređenje infrastrukture i stvaranje radnih mesta.\nNa otvaranje mosta su jutros, pored Sisija, došli i ministri i vojni genelari, a saobraćaj u središtu Kaira zaustavljen je do njihovog dolaska na svečanost.\nRegionalni direktor za Ginisovu knjigu svetskih rekorda tokom ceremonije rekao je da širina od 63,3 metra ovaj most čine najširim visećim mostom na svetu.\nIma šest saobraćajnih traka u svakom smeru, a za njegovu konstrukciju korišćeno je oko milion kubnih metara betona i hiljadu i 400 kilometara čelične žice koja je korišćena za 160 kablova.\nMost prelazi preko ostrva Varak, koji broji oko sto hiljada stanovnika, od kojih su neki bili izričito protiv planiranih rušenja na ostrvu i samog projekta razvitka ostrva u “modernu stambenu zajednicu”.\n(VIDEO) ZA DLAKU IZBEGLI SMRT: Islamska država umalo likvidirala dva najznačajnija egipatska ministra, gađali helikopter posle sletanja NESVAKIDAŠNJA GRAĐEVINA U KINI: Most na kojem su nikle zgrade postao turistička atrakcija OTKRIVEN NAJVEĆI SARKOFAG U KAIRU STAR 2000 GODINA: Pronađene tri mumije NAKON RUŠENJA MOSTA U ĐENOVI: Broj žrtava porastao na 43


Automatski sistem navodnjavanja pružiće Vam udobnost automatizacijom i sigurnost pravovremenim i kvalitetnim zalivanjem žednih, zelenih površina. Bilo da se radi o polivanju vašeg travnjaka, zalivanju uredjene bašte, ili zahtevnih tipova travnjaka kod održavanja sportskih terena.\nPružamo full uslugu po principu ključ u ruke, koja uključuje savetovanje, projektovanje i ugradnju popup sistema za navodnjavanje, prilagodjenu vašim željama i zahtevima.\nTakođe pružamo uslugu servisiranja i godišnjeg održavanja popup sistema za navodnjavanje zelenih površina (prolećno puštanje i jesenje isključivanje).\nU zavisnosti od veličine i složenosti sistema, prosečno vreme ugradnje je 1 do 5 dana.\nRasprskivači su ukopani u nivou vašeg travnjaka. Napajaju se preko cevnih sistema skrivenih ispod površine zemlje i izlaze samo za vreme zalivanja, koje je automatski postavljeno na osnovu predhodno definisanih parametara. Nakon uspešno obavljenog prskanja travnjaka, raspršivači se vrate u nivo travnjaka i ne smetaju košenju i drugim aktivnostima.\nPre puštanja sistema u rad, potrebno je postaviti odgovarajuću novu bateriju u komandnu jedinicu – kontroler. Ako je kontreler isključen iz struje treba ga uključiti. Programirati željeni režim zalivanja.Ako postoji ventil za ispuštanje vode iz zalivnog sistema treba ga zatvoriti, kao i elektromagnetne ventile na zonama ako su otvoreni.


MOTOO Auto servis\nServisni koncept MOTOO\nMOTOO servisni koncept predstavlja mrežu nezavisnih servisa motornih vozila koja funkcioniše po istoimenom nemačkom franšiznom konceptu.\nOd početka 2005. godine firma Hans Hess sa sedištem u Kelnu otpočela je umrežavanje servisa pod ovim brendom i do danas ovaj servisni koncept objedinjuje više od 240 servisa i 80 manjih kompanija. Sredinom 2014. godine potpisani su i prvi pristupni ugovori sa autoservisima i auto centrima u Srbiji koji su ispunjavali odgovarajuće tehničke i organizacione standarde čime je MOTOO servisni koncept dobio karakter internacionalnog.\nServisni koncept MOTOO je u potpunosti posvećen vlasnicima auto servisa i auto centara koji žele da unaprede i profesionalizuju svoje poslovanje. Istovremeno auto servisi koji su članovi MOTOO mreže u prilici su da koriste znanja i iskustva nemačkog tržišta što im daje mogućnost stalnog unapređenja kvaliteta usluživanja svojih klijenata – vlasnika vozila.\nMi smo mreža od 80 nezavisnih auto servisa rasprostranjenih u celoj Srbiji, koja je od strane vozača ocenjena kao BROJ 1 po pitanju kvaliteta i racionalnosti popravki i održavanja svih marki putničkih i poluteretnih vozila.\nSvrha mreže Motoo servisa je da vozačima obezbedi mesto na kome mogu servisirati svoja vozila kvalitetno i racionalno, da svojim članovima obezbedi prepoznatljivost i kontinuirano unapređenje kvaliteta i raznovrsnosti usluživanja uz minimalne troškove i da pozitvno utiče na društvo u vezi podizanja nivoa bezbednosti u saobraćaju.\nTržište servisiranja motornih vozila i postprodajno tržište doživaljavaju dinamične promene. To za rezultat ima sve veću potrebu za profesionalizacijom nezavisnih auto servisa.\nServisni koncept MOTOO upravo ima za cilj podršku servisnoj radionici u njenom svakodnevnom poslovanju, rasterećujući vlasnika i poslovođu u gotovo svim aspektima vođenja servisa, počevši od tehničke podrške i savetovanja u radu preko stručnih obuka zaposlenih i rešavanja pitanja...\nČlanovi MOTOO mreže su samostalni i nezavisni auto servisi.\nMOTOO mrežu u Srbiji sačinjavaće maksimalno 80 auto servisa koji su ravnomerno geografski rasprostranjeni.\nPripadnost ovom servisnom konceptu doprineće Vašoj tržišnoj prepoznatljivosti, unapređenju Vašeg ukupnog poslovanja i lakšem savladavanju tehnoloških izazova koje postavlja moderna autoindustrija.\nAutoservisi koji u vozila ugrađuju kvalitetne proizvode i koji su deo nekog sistema mogu lakše doći do podrške vrhunskih proizvođača rezervnih delova.\nPromo video - ABS SHOW\nCopyright ©2016 MOTOO.rs\nKorisnik - Free


Zlatiborski projekti predstavljeni na Jahorini — ZoomUe\nZlatiborski projekti predstavljeni na Jahorini\nby Vesna Đurović · decembar 5, 2017\nJAHORINA-Turizam je najrazvijenija i najvažnija grana privrede opštine Čajetina, a na Zlatiboru kao razvijenijoj turističkoj destinaciji godišnje se ostvari 1.200.000 noćenja sa oko 250.000 posetilaca, izjavila je direktorka javnog preduzeća Gold gondola Bojana Božanić na drugoj regionalnoj konferenciji o porodičnom preduzetništvu u Srbiji, Bosni i Hercegovini i Crnoj Gori održanoj na Jahorini.\n„Pored brojnih hotela, značajan je udeo privatnog smeštaja koji je uglavnom vid porodičnog preduzetništva. Kroz pozitivne odluke iz oblasti urbanizma podstiče se otvaranje porodičnih firmi i gradnja se obavlja po povlašćenim uslovima“, rekla je Božanićeva .\nIstakla je da je Gold gondola jedan od najvažnijih projekata opštine Čajetina koje finansira iz sopstvenih izvora.\n„Izgradnja ove panoramske žičare će podići turizam na još viši nivo, što će se odraziti na povećan broj turista, noćenja, kvalitet ugostiteljskih usluga i sveobuhvatne ponude Zlatibora“, kazala je Božanićeva i podsetila da su Zlatiborci prošle godine bili domaćini prve regionalne konferencije o porodičnom preduzetništvu.\nKako je dodala, porodična preduzeća imaju veliki značaj u savremenim tržišnim privredama i istraživanja pokazuju da će upravo takva preduzeća biti sve značajnija u budućnosti.\n„U opštini Čajetina 80 odsto preduzeća su porodična. Opština je prepoznala ulogu i značaj privatnog preuzetništva i porodičnih firmi i donela niz programa i mera za njihov podsticaj i održivost“, navela je Božanićeva i objasnila da su Čajetina i Nacionalna služba za zapošljavanje u 2017. godini izdvojili 3,6 miliona dinara u okviru mera aktivne politike zapošljavanja, pre svega u poljoprivredi i turizmu.\nIstakla je da opština kroz preduzeće Zlatiborski EkoAgrar pruža niz programskih mera i subvencija namenjenih stočarstvu, voćarstvu, prerađivačkoj industriji.\nAleksandra Dacović iz poljoprivrednog gazdinstva „Dacović“ je rekla da Čajetina ulaže velike napore da obezbedi povoljno okruženje za razvoj malih preduzetnika, kroz razvoj infrastrukture, povezivanjem na lokalnom nivou sa većim privrednicima, obezbeđivanjem besplatne promocije kroz delovanje Turističke organizacije Zlatibor i učešćem na značajnim turističkim skupovima.\nTags: jahorinakonferencijaporodicno preduzetnistvoprojektiZlatibor\nSajam zapošljavanja u petak u GKC-u\nby Marija Vranic · Published mart 26, 2018\nNext story Užice :Odobreno poskupljenje grejanja\nPrevious story Prva turistička konferencija Zapadna Srbija (video)\nKategorije Izaberi kategorijuAllDnevne vestiDruštvoEkologijaEkonomijaEnergetikaHranaHronikaIzbori 2014Izbori 2016Izbori 2018KulturaObrazovanjeOglasiOstale vestiPolitikaPoljoprivredaPopulaciona politikaServisSportTop vestiTurizamUncategorizedVideo / TVZabavaZdravstvo\nU Priboju podeljena besplatna dečija auto-sedišta\nArhive Izaberi mesec oktobar 2018 septembar 2018 avgust 2018 jul 2018 jun 2018 maj 2018 april 2018 mart 2018 februar 2018 januar 2018 decembar 2017 novembar 2017 oktobar 2017 septembar 2017 avgust 2017 jul 2017 jun 2017 maj 2017 april 2017 mart 2017 februar 2017 januar 2017 decembar 2016 novembar 2016 oktobar 2016 septembar 2016 avgust 2016 jul 2016 jun 2016 maj 2016 april 2016 mart 2016 februar 2016 januar 2016 decembar 2015 novembar 2015 oktobar 2015 septembar 2015 avgust 2015 jul 2015 jun 2015 maj 2015 april 2015 mart 2015 februar 2015 januar 2015 decembar 2014 novembar 2014 oktobar 2014 septembar 2014 avgust 2014 jul 2014 jun 2014 maj 2014 april 2014 mart 2014 februar 2014 septembar 2013


Prema podacima Centra za bihevijoralnu genetiku u Novom Sadu preko 80 odsto ispitanika širom Srbije je reklo da koristi zaštitnu opremu. Taj veliki broj bi uskoro mogao da bude još veći, budući da bez njih ne bi trebalo da ulazimo u gradski prevoz, kao i sve zatvorene janve prostorije, a mnogi neće ni da vas puste u prodavnicu, tržni centar, školu, vrtić i slično ako nemate masku.\nAli pravo pitanje koje se nameće, koliko će to sve da nas košta budući da je sada ukinuta Uredba o graničenju cena maski koja je važila za vreme vanrednog stanja? Prosta ručinica kaže - četvoročlana porodica mesečno će na maske da troši najmanje 14.400 dinara! Pod uslovom da cena ostane ista.\nKon o ceni maski i rukavica: "Da neko vreme cena bude makar koliko je i bila ili niža"\nNEGATIVAN TEST NA KORONA VIRUS ILI KARANTIN Ovako će se sada ulaziti u Srbiju\nVećina apoteka se tako, odlučila za vreme trajanja uredbe da drži maksimalnu cenu od 120 dinara u odnosu na nekadašnih 27,7 dinara koliko je pre pojave korona virusa bila cena jedne hirurške maske. Ta uredba je sa prestankom vanrednog stanja prestala da važi pa se sada postavlja pitanje hoće li cene ići gore ili dole, ili će možda ostati na istom nivou, a što je veliki udar na budžet jednog domaćinstva.\nČetvoročlana porodica - 14.400 dinara\nUzmimo jednu prosečnu četvoročlanu porodicu u Srbiji.\nAko se jedna maska prodaje po ceni od 120 dinara, a u najboljem slučaju svakom članu porodice treba jedna maska na dnevnom nivou, to znači da porodica sa toliko članova za samo jedan dan na maske potroši 480 dinara za četiri maske.\nAko se ta brojka pomnoži sa 30 dana u jednom mesecu dolazi se do računice od 14.400 dinara! I to samo za maske. Ovde nismo računali i rukavice, dezinfekciona sredstva i opciju da vam se maska ovlaži, pa vam zatreba nova.\nAko uzmemo da je prosečna plata u Srbiji iznosila u januaru 59. 941 dinara, primanja dva člana porodice tako su oko 120.000 dinara, što znači da će morati da odvajaju osmi deo plate samo za maske na mesečnom nivou. To je sve hipotetički, budući da veliki broj ljudi u Srbiji imaju značajno manja primanja od prosečnih.\nNovac koji će biti neophodno izdvojiti za maske veći je za duplo od prosečnog računa za Infostan.\nPenzioner - 3.600 dinara\nJoš gore je penzionerima. Njima će u narednim mesecima apsolutno biti neophodna zaštitna maska kako bi što duže izbegli mogućnost da se zaraze, budući da su najosetljivija grupa.\nDakle, računica je jasna, jedna maska dnevno po ceni od 120 dinara penzionere će na mesečnom nivou koštati 3.600 dinara.\nPo poslednjim podacima Republičkog zavoda za statistiku, a o čemu je govorio i ministar finansija Siniša Mali prosečna penzija u Srbiji je 230 evra što je po poslednjem kursu 26.966 dinara mesečno. To znači da će penzioneru na maske otići sedmi deo penzije, onoliko koliko otprilike košta jedan račun za struju.\nKon: "Država bi i dalje trebalo da ograniči cenu"\nDa bi cena maski mogla biti niža kazali su i naši epidemiolozi i članovi Kriznog štaba Predrag Kon i Darija Kisić Tepavčević.\n"Slažem se da neko vreme treba definisati, koje možemo da preporučimo, da to bude ograničena cena makar kolika je bila ili niža", dodao je Kon.\nŠto se tiče nošenja rukavica, ona kaže da je njihov preventivni značaj ograničen i da više ima psihološki karakter i da ne mogu da zamene pranje ruku.\nTako da se nošenje rukavica sa stručnog apekta ne zahteva, ali da se na primer nošenje rukavica preporučuje u prevozu zato što posle ne mogu odmah da se operu ruke, navela je ona.\n- U svim drugim situacijama, ako možete odmah da operete ruke to je bolja mera prevencije od nošenja rukavica - rekla je Kisić Tepavčević.\n"Cena bi mogla biti niža"\n- Nemačka je prva propisala meru koja je ograničila cenu maski na jedan evro. To je ta cena od 120 dinara kod nas - objašnjava za "Blic" profesor na Ekonomskom fakultetu u Beogradu Ljubodrag Savić.\nOn, objašnjavajući visoku cenu maski kaže da je situacija jednostavna i da je u pitanju tržišna privreda.\n- Država ne može da ogranični privatna preduzeća da snize cenu, jer ne znamo njihove troškove - neko ima svoje resurse, neko nema, neko ima svoju halu, neko iznajmljuje, jedino što može je da ima neko svoje preduzeće koje bi proizvodilo maske i da ih prodaje po ceni recimo od 50-60 dinara, onda bi to uticalo i na cenu ostalih privatnih proizvođača, jer niko onda ne bi kupovao maske od 120 dinara - kaže Savić.\nProfesor Savić pojašnjava da maske nisu strateški proizvod kao hleb i mleko, ali su u ovoj situaciji neophodne, te da je država bila ograničila cenu maski zbog građana, što smatra dobrim potezom.\nOn takođe kaže da nije važno ko se koliko ugrađuje u cenu maske, te da ono što jeste važno činjenica da se nalažimo na tržištu gde ne postoji "objekitivizam".\nIpak, smatra da cena može biti niža.\n- Napravimo pretpostavku kako to funkcioniše: nas ima 7 miliona, ako nam svakog dana treba bar jedna maska, to je 7 miliona maski. Privrednici onda kažu da ne mogu toliko maski da proizvedu i onda daju kao rešenje dizanje cene - objašnjava Savić visoku cenu maski.\n- Dve stvari su koje država može da uradi. Jedna da subvencionišu privrednike kao što su uradili i sa ostatkom privrednog sektora, a druga je da pokrenu sopstvenu domaću proizvodnju i nižom cenom podstaknu privatnike da snize cenu - kaže naš stručnjak.\nPKS: Razgovaraće se o tome u narednom periodu\n"Blic" je postavio pitanje u vezi sa cenama maske u narednom periodu kako "Apotekama Beograd", tako i Privrednoj komori Srbije. Odgovor od "Apoteka" do odbjavljivanja ovog teksta nije stigao, a iz PKS-a su naveli kratko da o "ceni maski neće još govoriti", te da je u "planu da se u narednim danima raspravlja sa privrednicima na tu temu".


>Češka pokušava da zabrani svoje komuniste | mostarskisokak\n>Češka pokušava da zabrani svoje komuniste\nViše od dve decenije od plišane revolucije i pada komunizma Češka sada pokušava da zabrani Komunističku stranku Češke i Moravske koja je jedno vreme bila i treća najjača parlamentarna stranka.\nSpecijalni tim češkog Ministarstva unutrašnjih poslova koji je već prošle godine uspeo da pred sudom odbrani prvi zahtev za raspuštanje jedne stranke u Češkoj, ekstremističke Radničke stranke, počeo je ove sedmice da prikuplja materijale, dokaze i argumente u prilog zabrani čeških komunista. Ministar unutrašnjih poslova Radek Jon upozorio je da eventualna zabrana KSCCM neće biti ni lak ni brz proces, kao što je to bilo u slučaju čeških desničarskih ekstremista.\nVladu premijera Petra Nečasa da se upusti u taj poduhvat podstaklo je i istupanje bivšeg lidera čeških komunista Miroslava Grebenjičeka prošle sedmice kada je parlament raspravljao o odšteti ljudima koji su se suprotstavljali režimu tokom četiri poratne decenije koliko su komunisti vladali Čehoslovačkom.\nGrebenjiček je čitav jedan sat za govornicom donjeg doma parlamenta branio marksizam i njegove glavne teze, zakon koji bi protivnicima komunističkog režima garantovao odštetu sličnu onoj koju su dobili Česi koji su se suprotstavili nacistima u vreme Drugog svetskog rata nazvao je političkim hvalospevom terorističkih napada. Čehe koji su digli glas protiv totalitarnog komunističkog režima Grebenjiček je označio kao avanturiste na granici infantilnosti.\nDa se tako dugo od pada komunista danas zabrane u Češkoj jer su jedina komunistička stranka u novoj Evropi koja se nije reformisala u klasičnu socijalističku ili socijaldemokratsku stranku zatražila je nedavno od vlade i posebna komisija Senata češkog parlamenta. Ta komisija predložila je da vlada tuži KSCCM Najvišem upravnom sudu da krši zakone i Ustav Češke zato što ne odbija nasilje kao put za promenu vlasti. Senatori su predložili da se komunistima naredi da se reformišu u klasičnu demokratsku stranku i promene ime.\nKSCCM prema tom predlogu koji će koristiti i tim MUP-a ne bi smela da učestvuje na izborima dok se ne reformiše, ali njeni poslanici, senatori i odbornici i dalje bi ostali na svojim funkcijama. Ministar Jon kazao je da će odluku o pokušaju da se zabrani komunistička stranka vlada doneti tek kada specijalni tim prikupi sve dokaze i analize, jer ne želi da država ide u unapred izgubljenu bitku.\nU godinama posle plišane revolucije, kada je zabrana komunista mogla lako i brzo da se sprovede u češkom političkom vrhu nije za to bilo volje između ostalog i zbog nastojanja predsednika Vaclava Havela i tadašnje političke elite da se dosledno rukovode jednom od glavnih parola plišane revolucije “Nismo kao oni”. Umesto toga donet je već početkom 1990-tih Zakon o lustraciji koji je trebalo da očisti komunističke zvaničnike od sreskog nivoa naviše iz državne uprave.\nsa abrasmedia.info preuzeo Radovića Sokak\n← >Internet fašisti i ostali maloumnici, odzvonilo vam je :)\n>ZBOG SMANJENJA BUDŽETA ZA 1.500.000 KM: Ogorčeno pismo sarajevskih umjetnika Stupštini KS i ministru Ivici Šariću →


Sajam novih tehnologija “Smart Tech” 2017.\nPeti Sajam novih tehnologija „Smart Tech“ održao se 25. i 26. novembra 2017. godine u centralnom atrijumu TC Delta City, u organizaciji agencije Vision Event, pod pokroviteljstvom Ministarstva nauke Crne Gore, uz podršku Ministarstva ekonomije Crne Gore.\nNa ovogodišnjem Sajmu novih tehnologija, posjetiocima je oba dana vikenda, od 10 časova do 22 časa, omogućeno da se u atraktivnom ambijentu upoznaju sa benefitima i mogućnostima primjene savremene tehnologije, kao i da se informišu o najnovijim svjetskim trendovima koji diktiraju razvoj modernog društva, a dostupni su u Crnoj Gori.\nPored nezaobilaznih pametnih telefona, tableta i računara, televizijskih sistema, pametnih kućnih aparata, audio i video opreme, na sajmu su prezentovane aplikacije koje štede naše vrijeme i olakšavaju nam svakodnevicu, razni gadget-i, oprema za video igrice, savremene multimedijalne usluge, kao i mnogi drugi pametni proizvodi trenutno aktuelnih brendova.\nOvogodišnji učesnici – D Photo, Stratus, Com Trade, E kupi, Bang&Olufsen, EWE, Mobileland, RDC, EKIP, odsjek Mehatronika sa Mašinskog fakulteta, tim „MonteBot“ iz OŠ „Pavle Rovinski“, Hipotekarna banka, UNICEF i Telenor su na svojim izložbenim prostorima vršili prezentaciju i prodaju aktuelnih proizvoda i usluga, pružajući informacije svim zainteresovanim posjetiocima o najnovijim tehnološkim dostignućima.\nPreko 40 000 posjetilaca, koliko ih je bilo za oba dana vikenda, bilo je u prilici da oproba i dokaže svoje vještine na Gaming turniru, koji je organizovao E-Sports savez, kao i da preuzme besplatni fotomagnet sa željenom slikom, koje smo obezbijedili u saradnji sa Instalab-om.


Miroslav Muta Nikolić u KK Vojvodina | TV KANAL 9 NOVI SAD\nNaslovna SPORT Miroslav Muta Nikolić u KK Vojvodina\nSportski portali danas prenose vest da je za novog selektora Košarkaškog kluba Vojvodina izabran poznati sručnjak Miroslav Muta Nikolić, koji će pokušati da povrati košarkaše Vojvodine iz krize u kojoj se nalaze već neko vreme.\nMiroslav Muta Nikolić je, prema pisanju sportskih portala, novi trener košarkaša Vojvodine.\nCrveno-beli nisu slavno započeli sezonu u Košarkaškoj ligi Srbije, jer su u prvom kolu poraženi od Dunava sa 49 koševa razlike, a i u drugom su pretrpeli poraz od ekipe Zlatibora. U prethodonom periodu tim je napustilo i nekoliko važnih igrača, pa je trenutno u prvom timu i nekoliko juniora.\nU dugogodišnjoj uspešnoj karijeri, Nikolić je već vodio Vojvodinu u sezoni 2002/2003. a bio je i na klupama, Partizana,Crvene zvezde, Maribora, Radničkog iz Kragujevca, Apolona, Hemofarma, Saratova, BFC iz Beočina i Dinamika.\nKao selektor reprezentacije Srbije do 19 godina, 2007. je osvojio zlato na Svetskom prvenstvu u Novom Sadu.\nPrethodni tekstFudbaleri ovog vikenda u 12. kolu SL\nSledeći tekstPočinje rekonstrukcija parkinga na ulazu na Štrand


SOROS: NAPUŠTAMO MAĐARSKU ZBOG REPRESIJE - Magločistač\nPočetna Vesti SOROS: NAPUŠTAMO MAĐARSKU ZBOG REPRESIJE\nPostavio/la: MagločistačObjavljeno: 16.05.2018 Kategorija: VestiNema komentara\nFondacija finansijera Džordža Sorosa saopštila je da zatvara kancelariju u Mađarskoj, uz obrazloženje da je do tog poteza došlo zbog „sve represivnijeg okruženja“.\nFond za otvoreno društvo (OSF), koji finansira nevladine organizacije, najavio je da će premestiti svoje operacije u Berlin.\nDesničarska vlada mađarskog premijera Viktora Orbana saopštila je da planira uvođenje zakona kojim će biti pooštrene restrikcije prema nevladinim organizacijama. Kada je ponovo izabran za mesto premijera prošlog meseca, Orbanova kampanja se odvijala pod motom „stop Sorosu“. Soros negira Orbanove optužbe da je njegova organizacija deo većeg plana da se u Evropu dovedu migranti kako bi se potkopale nacionalne države.\nOSF je meta konstantnih verbalnih i pravnih napada koje sprovodi vladajuća stranka Fides tokom protekle tri godine. „Mađarska vlada je ocrnila i pogrešno predstavila naš rad i vrši represiju nad građanskim društvom zarad političkih ciljeva, koristeći taktike koje su bez presedana u istoriji Evropske unije. Postalo je nemoguće da sačuvamo bezbednost naših operacija i naših zaposlenih u Mađarskoj od proizvoljnih postupaka vlade“, rekao je predsednik fondacije Patrik Gaspard.\nVlada Mađarske je saopštila da je plan uvođenja zakona za pooštravanje pravila za nevladine organizacije koje se finansiraju iz inostranstva zasnovan na brizi za nacionalnu bezbednost. Najavljene mere vlade u okviru novog zakona će obuhvatiti uvođenje 25 odsto poreza na strane donacije namenjene programima koji podržavaju migraciju, uvođenje bezbednosnih provera za zaposlene i zabranu svake grupe za koju se smatra da predstavlja bezbednosni rizik. Grupe za zaštitu ljudskih prava osuđuju ovaj zakon i tvrde da je on usmeren na suzbijanje onih koji kritikuju vladu.\nU ponedeljak je Orban za agenciju AFP izjavio da je platforma „stop Sorosu“ bila „jedno od najvažnijih pitanja prilikom izbora“. „Mađari su glasali za to, a mi ćemo uraditi ono što smo obećali da ćemo uraditi“, rekao je Orban u Varšavi. Pre izbora, Fides je omalovažavao Sorosa na plakatima za kampanju na kojima je pisalo „nemojte dozvoliti da se Soros poslednji smeje“.


Vesti online / Vesti / Svet / Rat u Siriji: Ruska vojna policija patrolira blizu granice sa Turskom (VIDEO)\nRuska vojna policija u Siriji (Foto: Arhiva)\nPrva trasa patroliranja vojnih policajaca prošla je duž pozadine zone bezbednosti u blizini Manbidža, objasnio je on. Vojnici su prošli severnim delim provincije kroz gradove Melmiran, Adžami, Elanli, Elibafar, dok će se naredne trase redovno menjati.\nPrema njegovim rečima, vojna policija dobija saopštenja o skladištima oružja i neeksplodiranim granatama iz vremena dok je teritorija bila pod okupacijom militanata.\nPodsetimo, snage samoodbrane sirijskih Kurda saopštile su da su se obratile zvaničnom Damasku sa molbom da uspostavi kontrolu nad Manbidžom kako bi zaštitio građane tih oblasti od invazije turske vojske.\nNakon toga, Generalštab Oružanih snaga Sirije je saopštio da je sirijska vojska ušla u grad Manbidž na zapadu zemlje, koji je prethodno bio pod kontrolom snaga samoodbrane sirijskih Kurda.\nРоссийские военные патрулируют север Сирии pic.twitter.com/6mHbxKvRjv — Вежливые люди (@vezhlivo) 08. јануар 2019.\nSVET Putin šalje vojnu policiju u Dumu


Šarović: Odazvaćemo se na sastanak kod Dodika da zauzmemo zajednički stav o popisu – mojKontakt portal – Radio Televizija Kontakt\nZamjenik predsjedavajućeg Savjeta ministara BiH Mirko Šarović rekao je da je spreman da se odazove na eventualni sastanak kod predsjednika Republike Srpske Milorada Dodika o zauzimanju zajedničkog stava o popisu stanovništva u BiH.\n“Uvijek sam se odazivao na sastanke sa institucijama Republike Srpske, to je uobičajeni dio posla. Neodazivanje se prevashodno odnosilo na sastanke koji su se ticali stranačkih lidera i pitanja izvan mog ministarskog posla”, rekao je Šarović za “Euroblic”.\nOn smatra da su sada na potezu Zavod za statistiku i Vlada Republike Srpske koja treba da da instrukcije o daljem učestvovanju ili neučestvovanju Srpske u donošenju odluka u vezi sa objavljivanjem rezultata popisa.\n“Postoje očekivanja da bi Savjet ministara BiH mogao nešto da uradi po tom pitanju, ali to je pogrešno. Savjet ministara nema nikakvu ulogu po pitanju objavljivanja rezultata popisa. Ako dođe na dnevni red na bilo koji način, razumljivo je da ćemo na Savjetu ministara iznijeti usaglašen stav Republike Srpske”, rekao je Šarović za “Euroblic”.\nOn je zaključio da je fokus sada, ipak, na Zavodu za statistiku i Vladi Republike Srpske, koja treba dati Zavodu da pravi instrukcije jer je popisni materijal u vlasništvu Srpske.\nDirektor Agencije za statistiku Velimir Jukić donio je odluku o jedinstvenom programu obrade podataka popisa stanovništva u BiH bez saglasnosti entitetskih zavoda i mimo zahtjeva Zavoda za statistiku Republike Srpske, prema kojoj će 196.000 spornih popisnica biti tretirane kao rezidentni stanovnici.\nVlada Republike Srpske saopštila je da ne prihvata jedinstveni program koji je usvojio direktor Agencije za statistiku BiH i zahtijeva da se stavi van snage.\nPrnjavor: Bajkeri poklonili kolica mladiću


Vlada Republike Hrvatske - Ćorić: Na području Varaždinske županije postoje kapaciteti za odlaganje otpada\nĆorić: Na području Varaždinske županije postoje kapaciteti za odlaganje otpada >\nMinistar gospodarstva i održivog razvoja Tomislav Ćorić najavio je da će se u 14 sati sastati s predstavnicima jedinica lokalne samouprave Varaždinske županije vezano za problem odlaganja otpada te istaknuo kako je najvažnije da na području te županije postoje kapaciteti za odlaganje otpada.\n"Na sastanku ćemo saslušati jedinice lokalne samouprave koje imaju problema s odlaganjem otpada, a očekujemo da jedinice, s obzirom da one gospodare otpadom, preuzmu odgovornost i za nalaženje rješenja", rekao je Ćorić novinarima na Prstenovom poslovnom forumu.\nNajnoviji, još uvijek neslužbeni podatak kaže da smo 2020. završili sa 41 posto odvajanja otpada, istaknuo je Ćorić, a kad je on došao na čelo Ministarstva odvajanje otpada bilo je na oko 28 posto.\nPoručio je da ove godine očekuje dodatni iskorak, jer su lani nabavili preko milijun spremnika, što omogućuje dodatno odvajanje otpada.\n"Nažalost, solidarnost u nekim segmentima u maloj zemlji poput Hrvatske nije se dogodila. Bojim se da je i ova situacija u Varaždinskoj županiji među jedinicama lokalne samouprave upravo takav primjer", kazao je.\nSada se kroz različite akcije pokušava podići svijest o potrebi odvajanja i recikliranja, odgovornog ponašanja prema prirodi i okolišu.\n"Rezultati se vide iz godine u godinu, neće izostati ni ove godine, međutim taj proces traje i ne može se dogoditi preko noći", istaknuo je Ćorić.


Više od 100.000 građana potpisalo peticiju protiv Pinka i Hepija » Javni Servis\nZa nepunih neđelju dana\n10 Juna, 2022 10 Juna, 2022 madminLeave a Comment on Više od 100.000 građana potpisalo peticiju protiv Pinka i Hepija\nZa nepunih neđelju dana više od 100.000 građana potpisalo je peticiju za oduzimanje dozvola televizijama Pink i Hepi, objavila je organizacija “Kreni-promeni”, koja je i pokrenula peticiju.\n„Imamo još 11 dana do isteka roka za prijavu REM-u, i naša želja je da im odnesemo makar onoliko kutija koliko smo nosili prilikom predaje peticije protiv Rio Tinta, kada su se službenici u zgradi Predśedništva doslovno krstili u čudu“, navodi se na Fejsbuk stranici “Kreni – promeni”.\nKako je ranije saopšteno iz te organizacije, Hepi i Pink godinama koriste nacionalne frekvencije kao opšti pružaoci medijskih usluga kršeći Zakon o elektronskim medijima dok nadležne institucije ćute.\n„Nasilje nad ženama, napadi, tuče i psovke, pornografija kao i unošenje oružja su samo neke od scena koje su građani mogli viđeti na nacionalnim frekvencijama ovih kanala. Demokratija podrazumijeva i služenje zakonu, a ne pojedincima bliskim vlasti. Pozivamo građane da nastave sa potpisivanjem peticije i omogućimo vraćanje programa na malim ekranima u zakonodavne okvire na linku“, zaključuju iz “Kreni-Promeni”.\nTagged Kreni-Promeni Region REM Srbija Televizija TV Hepi TV Pink


Grad unajmljuje vozila za potrebe terenskih radnika\nTanjug 12. juna 2019. 08:16\nBEOGRAD – Grad Beograd ugovorio je centralizovanu javnu nabavku jednog broja vozila koja će se unajmiti kroz operativni lizing, a najveći deo njih stići će za potrebe službenika na terenu koji su direktno u službi građana.\nKako prenosi gradski Sekretarijat za informisanje, reč je o ukupno 299 vozila, 291 putničkog i osam kombi vozila, a dobiće ih centri za socijalni rad, gradske inspekcije, javna komunalna preduzeća, ali će se oni koristiti i za potrebe zdravstva, obrazovanja i dečje zaštite, poslove legalizacije, privredu, vanredne situacije, kulturu, zaštitu životne sredine.\nPrema rečima Sonje Božović, gradske sekretarke za inspekcijske poslove, taj sekretarijat ima pune ruke posla, pogotovo službenici koji svaki dan izlaze na teren i obavljaju svoje redovne zadatke na celoj teritoriji grada te su vozila za ove potrebe itekako dobrodošla.\n„Veoma često je potrebno da na poziv i prijavu građana gradska inspekcija reaguje brzo i pravovremeno, a za to je neophodno imati odgovarajuće sredstvo što automobil svakako jeste. Na taj način omogućava se efikasnost u radu i pojačano prisustvo naših inspektora gde god je to neophodno“, istakla je Božovićev.\nGradska sekretarka za socijalnu zaštitu Nataša Stanisavljević podsetila je da su za potrebe gradskih centara za socijalni rad neophodni automobili, pre svega da bi zaposleni mogli da reaguju na vreme.\n„Terenska vozila su neophpodna za obilazak korisnika naših usluga, ali i štićenika centara. S obzirom na naše opredeljenje da je odgovorna socijalna politika prioritet Grada Beograda, saobraćajna sredstva su nam od velike važnosti za efikasnost u radu. Grad ovim još jednom pokazuje da ulaže u one kojima je pomoć najpotrebnija, a to su pre svega deca i najstariji sugrađani“, istakla je Stanisavljevićeva.\nGrad Beograd je inače prva lokalna samouprava u Srbiji koja je donela odluku da više nema automobile u vlasništvu, a za potrebe Grada oni će ubuduće biti uzimani na lizing. To je praksa i u većini zemalja Evropske unije, vozila će se menjati svakih pet godina, čime će Grad Beograd uštedeti značajna sredstva jer neće plaćati troškove održavanja, rezervnih delova i popravki, navodi se u saopštenju.\nNaslovne strane za subotu, 19. oktobar 2019. godine\nČišćenje priobalja Save, od mosta na Adi do Gazele\nFontana na Slaviji od danas ponovo radi\nCilj da svaka prigradska opština ima jednu veliku fabriku\nCarGo besplatan za obolele od retkih bolesti\nLovci pronašli telo u Belom potoku\nČetiri udesa, šestoro lakše povređeno\nPojačan saobraćaj na prilazima gradovima\nAkcija udruženja Budimo zajedno o značaju preventivnih…\nOtvoren „Sajam inovacija“ na Savskom vencu\nOtvoren 14. Trofej Beograda u bridžu


Borusija Menhengladbah - Inter, Fudbal - Predlog tip - 01/12 2020\n01/12Borusija Menhengladbah vs InterUkupno pogodaka - iznad/ispodtip: Više 2.50\nUtakmica sezone za domaćina, ali se isto može reći i za goste. Meč u Menhengladbahu igra se u utorak u 21 čas.\nFudbaleri Borusije sasvim zasluženo su došli u situaciju da kolo pre kraja grupne faze obezbede plasman u osminu finala. Posle četiri kola \_'\_'ždrepci\_'\_' imaju dve pobede i dva remija, odnosno osam bodova. Da nisu primili golove u nadoknadi vremena i u Milanu i protiv Reala, sada bi već bili, ne samo u nokaut fazi, već bi obezbedili prvo mesto u grupi. U dve utakmice protiv Ukrajinaca demonstrirali su sile, dali su ukupno deset, a nisu primili nijedan gol. Ipak, drugo mesto im nije obezbeđeno u slačuju da izgube obe utakmice, pa će meč sa Interom biti pun naboja. U Bundesligi su igrali dve uzastopne utakmice na svom terenu, remizirali su sa Augzburgom i pobedili Šalke, ali meč godine je, u svakom slučaju, okršaj sa Interom.\nPravo je čudo da su \_'\_'neroaruzi\_'\_' još uvek u igri kada je plasman u nokaut fazu u pitanju. U prva četiri kola osvojili su samo dva boda, ali bi sa dve pobede u preostalim mečevima, i porazom Menhengladbaha u Madridu, uspeli da uskoče u poslednji voz koji vodi u proleće u Ligi šampiona. Izdanje protiv Reala u prethodnom kolu nikako ne ohrabruje, Madriđani su lako slavili na \_'\_'Meaci\_'\_', čime su protiv Intera osvojili svih šest bodova. Kada je izgledalo da je Konteov tim ispao iz forme baš u najvažnijem delu sezone, usledilo je gostovanje u Ređo Emiliji kod neporaženog Sasuola. Tu je Inter pružio najbolju igru u sezoni i slavio sa 3:0. To izdanje uliva nadu da se u Nemačkoj može do pobede, pogotovo jer su na istom mestu igrali odlično u završnici prethodnog izdanja LIge Evrope.\nDok domaćima bod donosi plasman u dalje takmičenje, Inter samo pobeda održava u životu. S druge strane Inter bi porazom umanjio šanse da se nađe i u Ligi Evrope narednog proleća pošto ostali poslednji na tabeli. Pored svog uspeha, Milanezima je potrebno da se poklope još neki rezultati, pre svega da Real pobedi Borusiju, ali i da im odgovara ishod u Ukrajini gde gostuju Madriđani. Biće ovo odličan meč, igraće se bez garda, a u takvoj igri golova mora biti. Predlažemo 3+ sa koeficijentom 1.60 u kladionici 1xbet.


Najnovije lokalne vesti - page 296\nPosted on 5. septembra 2013. 16. oktobra 2013. u Hronika\nMaloletni R. Đ. (17) osuđen je juče u Višem sudu u Beogradu na sedam godina zatvora zbog toga što je 22. aprila u Padinskoj skeli ubio profesora fizičkog vaspitanja Srećka Ćirića (49). Nastavite sa čitanjem\nPosted on 4. septembra 2013. 13. jula 2015. u Vesti\nU naselju Mali Zbeg u Borči u toku je izgradnja kanalizacije u ulicama Milorada Arsenijevića i Kneza Alekse. Reč je o nastavku izgradnje kanalizacione mreže u ovom naselju prema tehničkoj dokumentaciji koju je, na predlog opštine Palilula, izradilo JKP „Beogradski vodovod i kanalizacija”. Do sada je urađena kanalizaciona mreža duga 6.670 metara, na koju je… Nastavite sa čitanjem\nPosted on 3. septembra 2013. 16. oktobra 2013. u Dešavanja\nU ponedeljak, 02.09.2013. god., tačno u 8h, počela je nova školska godina i za oko 1200 đaka OŠ “Stevan Sremac” u Borči. Nastavite sa čitanjem\nPosted on 3. septembra 2013. 16. oktobra 2013. u Vesti\nNesvakidašnje prijateljstvo jednog Beograđanina i labuda rodilo se u nedelju uveče na Pančevačkom mostu. Sugrađanin se našao se na pravom mestu i taman na vreme da spase život ovoj prelepoj ptici. Nastavite sa čitanjem\nPosted on 2. septembra 2013. 16. oktobra 2013. u Vesti\nZbog sudara kamiona i putničkog vozila jutros je na pola sata bio onemogućen prelaz Pančevačkog mosta u smeru ka gradu. Nastavite sa čitanjem\nPosted on 2. septembra 2013. 16. oktobra 2013. u Hronika\nNa Zrenjaninskom putu pronađena devojka pored zapaljenog automobila\nŽenska osoba stara 26 godina povređena je večeras oko 23.45 sati, pod za sada nerazjašnjenim okolnostima, na Zrenjaninskom putu. Ona je prevezena u Urgentni centar na Odeljenje reanimacije. Nastavite sa čitanjem\nVečeras oko 20.30 časova Hitnoj pomoći je prijavljeno da neko hoće da skoči sa Pančevačkog mosta. Nastavite sa čitanjem\nPosted on 28. avgusta 2013. 16. oktobra 2013. u Vesti\nPoljoprivrednici Ovče najavili su sutra protestnu vožnju zbog lošeg odnosa i nebrige Ministarstva poljoprivrede i države prema seljaku. Okupljanje poljuprivrednika biće ispred crkve u Ovči sa polaskom u 10h. Nastavite sa čitanjem\nPosted on 26. avgusta 2013. 16. oktobra 2013. u Vesti\nU Krnjači oko 15h izbio je požar u magacinu dečijih igračaka preduzeća „Jugoslavija pablik“. Požar je zahvatio magacin površine oko 1000 metara kvadratnih, vatrogasci se još uvek bore sa vatrenom stihijom. Nastavite sa čitanjem\nPosted on 25. avgusta 2013. 16. oktobra 2013. u Vesti\nNa Pančevačkom mostu, sinoć oko 2.15h, autobus Auto transportnog preduzeća (ATP) Pančevo, udario je u zaštitnu ogradu i probio je, na svu sreću nije se survao niz most. Nastavite sa čitanjem\nPosted on 24. avgusta 2013. 16. oktobra 2013. u Hronika\nTeretno vozilo probilo je oko 17.40 časova zaštitnu ogradu na pančevačkom mostu i sa visine od 15 metara palo na travnatu površinu. Nastavite sa čitanjem\nPosted on 23. avgusta 2013. 16. oktobra 2013. u Vesti\nOd ponedeljka 26. avgusta, vozila javnog gradskog prevoza će saobraćati po zimskom redu vožnje, što bi značilo da će na beogradskim ulicama biti 375 vozila više nego po letnjem, sadašnjem režimu vožnje. Nastavite sa čitanjem\nPosted on 21. avgusta 2013. 16. oktobra 2013. u Hronika\nJovana Vladov (16) udavila se u nedelju popodne na Dunavu, kod beogradskog naselja Vrbovsko, kada je nju i još troje dece povukao vir. Nastavite sa čitanjem\nPosted on 21. avgusta 2013. 13. aprila 2014. u Vesti\nŽitelji Krnjače već duže vreme vode rat sa divljom gradnjom koja je prouzrokovala stvaranje fekalija, širenje zaraze i to baš u samom centru naselja gde se nalaze vrtići i škole. Nastavite sa čitanjem\nPosted on 20. avgusta 2013. 16. oktobra 2013. u Hronika\nKod Vrbovskog na levoj obali Dunava u Beogradu, izvučeno je beživotno telo 16-godišnje devojčice sinoć oko 22 časa. Nastavite sa čitanjem\nPredhodna 1 … 294 295 296 297 298 … 314 Next »


Zaharova: Rusija priprema osvetničke mjere protiv novih američkih sankcija - Bportal.ba - Najvažnije vijesti iz BiH\nWashington je objavio u srijedu nove sankcije Rusiji do kraja augusta nakon što je navodno ustanovio da je Moskva koristila nervni agens “navičok” protiv bivšeg ruskog agenta Sergeja Skripala i njegove kćerke Julije u Britaniji, što Kremlj negira.\nZaharova je izjavila novinarima na brifingu kako nisu predočeni nikakvi dokazi koji bi ukazali na rusku krivicu i da se priprema još jedno opravdanje za novi krug sankcija protiv Moskve, prenosi Reuters.\nOznačeno: kontramjera, marija zaharova, rusija, sad\nU egipatskom ljetovalištu Sharm el-Sheikhu završen je dvodnevni samit Evropska unija – Arapska liga. U završnoj deklaraciji usvojenoj u ponedjeljak na samitu navodi se da je intenziviranje saradnje između arapskih zemalja i Evropske unije ključno za rješavanje problema između dviju strana. Dodaje se kako je u narednom periodu potrebno nastaviti borbu protiv ilegalnih migracija. “Ponovili […]


Berzu prekrila paučina, investitora nigde | Kamatica\nPočetna > tekst > Berzu prekrila paučina, investitora nigde\nBerzu prekrila paučina, investitora nigde\nTekst objavljen: 10.10.2012 14:17\nUčešće građana u trgovini akcijama na Beogradskoj berzi je na istorijskom minimumu, za 10 godina koliko to trgovanje postoji, kaže broker Nenad Gujaničić iz kuće Sinteza invest grupa.\nJedini izuzetak su građani koji poseduju besplatne akcije NIS-a i Aerodroma "Nikola Tesla" koje svakodnevno prodaju na Berzi, rekao je Gujaničić, uz podsećanje da se ta trgovina obavlja isključivo preko poštanske štedionice, gde građani popunjavaju naloge.\nGujaničić je rekao da akcije jesu najrizičniji finansijski intrument, koji zato mogu da donesu i ostvarivanje natprosečnih prihoda, dodajući da je najsigurnije da ih kupuju oni koji mogu da predvide dalje kretanje cena na Berzi.\nDržava je iz te priče isključila ostale brokere, mada postoji mogućnost da se besplatnim akcijama javnih preduzeća trguje i preko njih, ali je to suviše komplikovano, naveo je on, dodajući da građani koji trguju besplatnim akcijama ipak nisu pravi investitori.\nŠto se tiče akcija drugih preduzeća, zainteresovani građani za kupovinu treba da potpišu ugovor o otvaranju vlasničkog računa u Centralnom registru hartija od vrednosti i ugovor o berzankom trgovanju sa izabranim brokerom, kao i da uplate potreban novac na račun u banci, koji su otvorili za tu namenu.\nKada žele da prodaju akcije, dovoljno je da otvore račun, ali ne moraju da uplaćuju ništa.\nGujaničić smatra da naši građani malo trguju akcijama na berzi, jer još nisu dovoljno informisani, ali i nemaju dovoljno poverenja u tu vrstu ulaganja, posle događanja na svetskim berzama, izazvanih ekonomskom krizom, što se loše odrazilo i na Beogradsku berzu.\nMnogi građani su izgubili novac, a poslednja afera sa Agrobankom i iznevereno obećanje 1.000 evra za besplatne akcije, dovelo je do toga da građani više nemaju poverenje u hartije od vrednosti, kaže on, dodajući da su trenutno i akcje monogih preduzeća potcenjene.\nAkcije su jeftinije nego ikada, rekao je on, navodeći primer NIS-a, čija vrednost na Berzi sada iznosi nešto malo više od 800 miliona evra, iako je on prošle godine ostvario dobit od 400 miliona evra.\nbojan 10.10.2012 15:54\nA ko bi pametan investirao u hartiju od vrednosti koja je u dinarskoj vrednosti. Ne samo sto smo u recesiji, vec nam je inflacija 12 posto, to bi znacilo da firma u koju ulazem treba da poveca svoj profit 12posto godisnje samo da bi ostao na negativnoj nuli. Cak i najbolje stabilne svetske firme to retko uspevaju! Ne daj boze da se napravi profit na investiciju u ovoj drzavi!\nNebojsa 11.10.2012 13:50\nPotpuno se slažem sa Bojanom, nekad negde u svetu i svane, kod nas izgleda nikad. WallStreet ponovo beleži zarade kao 2007.godine, mi smo non-stop u dubiozi, zapitajte se zašto?\nNenad Gujaničić Sinteza invest grupa Beogradska berza berze


Business Printer Inkjet Seminar Business Printer Inkjet Seminar – Personal magazin\nBusiness Printer Inkjet Seminar\nU prelepom ambijentu hotela Holiday Inn, kompanija EPSON je u saradnji sa generalnim zastupnikom za Srbiju, kompanijom BS Procesor, 23. i 24. septembra organizovala partnerski skup na kome su predstavljeni biznis inkdžet štampači, pod sloganom “Be in Process of Simplified and money-saving printing”.\nPredstavnici EPSON Italija, Renato Vincenti i Davide Baccan, predstavili su revolucionarne biznis inkdžet štampače, kao i multifunkcionalne laserske štampače u boji.\nUčesnici su mogli da probaju štampače u realnom okruženju i takođe se uvere u kvalitet i funkcionalnost mrežnog print softvera koji besplatno dolazi uz drajvere svakog EPSON štampača.\nPartneri su radili i kratak test a najbrži su nagrađeni EPSON B-300 biznis inkdžet štampačem.\nMalo o revoluciji na pomolu…\nNizak utrošak električne energije zbog načina štampe kod biznis inkdžet printera (nema tonera koji se greje, nema fjuzera, nema foto konduktora) kao i veliki tankovi sa bojom, doprineli su sniženju cene štampe po stranici u boji na nivo ispod mono lasera.\nKaseta od 650 listova, kao i mogućnosti umrežavanja biznis inkdžet štampača, pruža korisnicima sve ono što u poslovnom okruženju mogu imati kao zahtev od štampača.\nEPSON ne prestaje da nas iznenađuje, ovo je novi segment tržišta kome se okreće; ranije su to bili fotografi i umetnici kojima je bila bitna kvalitetna foto štampa; sada je fokus proširen i na biznis korisnike.\nNadamo se da će EISA nagrada koja je dodeljena foto printeru Epson Stylus Photo R2880 za 2008. godinu biti dodeljena i nekom od biznis inkdžet štampača narednih godina. Štampa u boji po ceni štampe crno belog otiska. Savršeno!\nBusiness Printer Inkjet Seminar was last modified: September 29th, 2008 by Redakcija\nTelekom Srbije oformio PR-a i marketing pool\nIgračke novosti iz Extreme-a


Ko krade dečji rad: žustra polemika o dualnom obrazovanju – Balkanekspresrb.rs\nKo krade dečji rad: žustra polemika o dualnom obrazovanju\nAktivistkinje i aktivisti kampanje „Ko krade Rad?“ i Levog samita Srbije nastavljju svoju borbu protiv dualnog obrazovanja. Evo njihove reakcije:\n“Za razliku od mnogih „javnih rasprava“ koje služe pukom fingiranju demokratskih procesa, jučerašnja javna rasprava o nacrtu Zakona o dualnom obrazovanju, održana u sali opštine Vračar, bila je istinsko sučeljavanje različitih viđenja društva u kom živimo.\nSa jedne strane, aktivistkinje i aktivisti kampanje „Ko krade rad“ i Levog samita Srbije – ali i mnoge druge zainteresovane pojedinke i pojedinci – su pokazali da je važno glasno i jasno suprotstaviti se zakonima koji ne mare za javni interes i koji se jedino vode ostvarivanjem profita, dok su predstavnici ministarstva prosvete nemušto pokušali da odbrane neodbranjivi koncept dualnog obrazovanja.\nNaime, ovaj koncept, kako je definisan u predloženom nacrtu, faktički predstavlja sistem prinudnog rada za decu koja ne mogu birati da li će tokom školovanja raditi ili ne, već eventualno kod kog poslodavca će obavljati rad. Usvajanjem ovog zakona privatnim kompanijama bi se obezbedio sigurni priliv jeftine radne snage, dok bi zarada koja je propisana za rad učenika bila ograničena na najmanje 50 posto minimalne cene rada. Radna nedelja učenika bila bi ograničena na 35 sati što je zakonski maksimum za maloletna lica u radnom odnosu i međunarodni standard maksimalnog korišćenja dečijeg rada, a to praktično znači da će učenici raditi puno radno vreme za 65 dinara po satu, odnosno uz platu od oko 9.000 dinara za mesec dana rada.\nKao što se jasno vidi iz ovih podataka – i kao što je jasno bilo vidljivo i iz komentara koji su tokom prethodnih nedelja slati nadležnom ministarstvu, ali su i predstavljeni na današnjoj raspravi – eventualno donošenje ovog zakona predstavljalo bi katastrofu za sve osim za one koji bi da zarađuju na osnovu potplaćenog dečijeg rada. No, beskrupolozna borba za vlastiti privatni interes je nešto što se, nažalost, od poslodavaca može i očekivati, ali ono što bi sve trebalo posebno da nas brine i tera na otpor je činjenica da je država koja bi trebalo da vodi računa o javnom interesu, takođe, ovim nacrtom ponovo stala u odbranu privatnog kapitala. Zato su se aktivistkinje i aktivisti naše kampanje suprotstavili na različite načine – argumentima, transparentima, prekidanjem, pozivanjem na povlačenje nacrta. Utoliko je posebno licemerno bilo pozivanje predstavnika ministarstva na „tolerantan“ dijalog – naprosto, ne može se tolerantno polemisati sa idejom koja je u svojoj osnovi štetna i koja nema ama baš ni jednu jedinu komponentu koja bi na ma koji način mogla biti korisna za društvo. U prilog ovome govori da su svi komentari iz publike – bilo da su došli od naše inicijative ili od drugih okupljenih – izrazito kritički govorili o nacrtu i da bi jedino bilo logično njegovo povlačenje. Istina, svi su bili kritični osim jedne direktorke srednje škole koja je, u već poznatom desničarskom maniru, umesto da osporava makar neki od naših brojnih argumenata, pokušala da nas prokaže kao „strane plaćenike“ koji u raspravu unose „ideologiju i politiku gde joj nije mesto“.\nMeđutim, ovakve rasprave su upravo prostor u kome se mora voditi politička borba za pravednije društvo i aktivistkinje i aktivisti kampanje „Ko krade rad“ i Levog samita Srbije će i dalje nastaviti da se bore za njega”. ♦\nAlbanci prete Zaevu: ne zanemarujte volju Albanaca u Makedoniji


NIS dobitnik bronzane SAP nagrade - Nira Press\nPočetna » NIS dobitnik bronzane SAP nagrade\nNIS dobitnik bronzane SAP nagrade\nKompanija NIS dobitnik je bronzane nagrade za saradnju IT organizacije i poslovnih funkcija koju godišnje dodeljuje kompanija SAP kroz program Customer Center of Expertise na globalnom nivou.\nSAP Customer Center of Expertise (CCOE) of the Year nagrade se šesti put dodeljuju najboljim svetskim kompanijama za izuzetno dobro uspostavljenu praksu pri korišćenju SAP softverskih rešenja. To podrazumeva unapređenje poslovanja kompanije u nekoj od kategorija: pružanju usluga, poslovnoj inovaciji, saradnji između IT organizacije i poslovnih funkcija i sveobuhvatnoj izuzetnosti u poslovanju. Dobitnici nagrade priznati kao SAP Best-Run- Business.\nZlatna nagrada u kategoriji saradnje IT organizacije i poslovnih funkcija, otišla je kompaniji Veolia Support Services, srebrna TATA Power Delhi Distribution Ltd., dok NIS deli treće mesto sa Hera grupom.\n„CCOE of the year nagrada kompanije SAP u kategoriji saradnje IT organizacije i poslovnih funkcija dodeljuje se kompanijama koje su na najbolji način iskoristile prednosti SAP rešenja i ističe izuzetne rezultate korisnika koji dovode do boljitka poslovanja kompanije. To je presudan faktor da naš dugogodišnji korisnik, kompanija NIS, osvoji bronzanu nagradu u jakoj međunarodnoj konkurenciji.\nČestitam kompaniji NIS na ovom uspehu i u ime kompanije SAP želim im dobre rezultate i u budućnosti“, rekao je Predrag Ćirković, direktor kompanije SAP za region Zapadnog Balkana.\nNIS je višegodišnjim radom interne IT procese i praksu upravljanja saradnjom IT organizacije sa poslovnim funkcijama unapredio do nivoa dobre svetske prakse.\n”Ovo priznanje nam mnogo znači, jer predstavlja dokaz da smo među najboljim kompanijama u svetu. Za kompaniju iz Srbije je to veliko priznanje“, rekla je Olivera Vujnović, IT direktor NIS-a.


DAČIĆ: Nemoguće je doći do rešenje za Kosovo pre izbora u SAD | Ekspres.net\n20.05.2020 . Autor:\nMinistar spoljnih poslova Ivica Dačić izjavio je da je veliko pitanje kada će dijalog Beograda i Prištine biti nastavljen i dodao da nije moguće postići rešenje pre predsedničkih izbora u SAD u novembru, imajući u vidu postojeću situaciju, pandemiju i krizu u Prištini.\nDačić je, komentarišući koja bi američka administracija bila bolja za dijalog – Donalda Trampa ili Džoa Bajdena, rekao da za srpske interese svakako bolja Trampova, jer je podstakla neke procese, prihvata ideju da treba da dođe do kompromisa koji bi bio u interesu obe strane i ne smatra da je to pitanje završeno i da Srbija treba samo da prizna nezavisnost Kosova.\n“Ovo je prvi put da je američka administracija imala takav pristup, što je za nas veoma bitno jer otvara mogućnost za kompromise i dogovore”, ocenio je Dačić za portal Sputnjik.\nOn je dodao i da je veliko pitanje kada će dijalog biti nastavljen zato što se ne zna šta će biti na Kosovu i izrazio nadu da će Žozep Borel i Miroslav Lajčak uskoro pokrenuti pregovarački proces.\nGovoreći o dešavanjima u Crnoj Gori, Dačić je poručio crnogorskoj vlasti da proba da nađe zajednički jezik sa svojim građanima srpske nacionalnosti i svojom crkvom.\nKako je rekao, jedini put za stabilnost Crne Gore je dogovor, dok izbegavanje dijaloga samo može da vodi ka daljoj eskalaciji sukoba.\n“Veoma je važno da se problemi rešavaju dijalogom. Za nas nikakav problem ne predstavlja da li građani Crne Gore žele da žive zajedno sa Srbijom ili žele da imaju svoju državu. Pitanje suverenosti i nezavisnosti Crne Gore nema nikakve veze sa pravima srpskog naroda, građana Crne Gore, kojih ima više od 28 odsto”, rekao je on.\nTags donald trampivica dacicizboriprištinaSAD\n“Pozivamo Vašington i Brisel da utiču na Prištinu” EU PROMENILA STAV: Razmena teritorija moguće rešenje za problem Kosova DAČIĆ NAJAVLJUJE: Od decembra malo intenzivniji razgovori o KiM DAČIĆ: Pritisci Prištine neće sprečiti pobedu Srpske liste na izborima\nU poslednja 24 sata u Hrvatskoj je registrovano 1.413 novozaraženih koronavirusom i 18 smrtnih slučajeva. Broj aktivnih slučajeva u...\nSedam dana pred izbore Donald Tramp uspeo da postavi i trećeg sudiju Vrhovnog suda tokom svog mandata uprkos velikom...


Početna/Microsoft/Microsoft obezbeđuje nova rešenja za male i srednje neprofitne organizacije\nMicrosoft je nedavno lansirao niz rešenja namenjenih najmanjim neprofitnim organizacijama, kako bi im se pomoglo da premoste tehnološki jaz i presele se u cloud, i time omogućilo da lakše ispune svoje misije i uticaj u stvarnom svetu.\nKompanija je za te potrebe okupila tim inženjera, filantropa, stručnjaka za prodaju i razvoj poslovanja sa fokusom usmerenim na to da svim neprofitnim organizacijama pomogne da se transformišu kroz tehnologiju i postanu operativno i programski efikasnije.\nNajveći broj pojedinačnih neprofitnih organizacija širom sveta ima manje od 10 zaposlenih, koji su često u poziciji da spašavaju ljudske živote, ili obezbeđuju hranu, štite životnu okolinu ili ugrožene životinjske vrste.\nMeđutim, njihova veličina, načini finansiranja i infrastruktura ne omogućavaju uvek nabavku najnovijih tehnologija, obuku zaposlenih za njeno korišćenje, zapošljavanje posebnog IT osoblja ili ulaganje u resurse koji bi obezbedili da njihova organizacija izbegne rizike savremenog digitalnog okruženja.\nMicrosoftovo istraživanje otkrilo je da 60 procenata neprofitnih organizacija kaže da nema digitalne smernice za upravljanje rizicima sajber bezbednosti, a 74 procenta ne preduzima ključne bezbednosne korake na zaštiti email naloga od kompromitovanja.\nMicrosoft 365 Biznis za neprofitne organizacije (Microsoft 365 Business for Nonprofits): Microsoft obezbeđuje do 10 doniranih mesta u svom integrisanom cloud rešenju Microsoft 365 Business koje objedinjuje prvoklasnu produktivnost Office-a 365 (uključujući Office desktop aplikacije), Windows Professional i napredne mogućnosti zaštite i upravljanja uređajima, kako bi se neprofitnim organizacijama pomoglo u bezbednom upravljanju i razvoju.\nMicrosoft operativni alati za neprofitne organizacije (Microsoft Nonprofit Operations Toolkit) koji će od 1. oktobra biti dostupni kod partnera za cloud rešenja, izgrađeni su na Power Platformi i pomažu organizacijama da implementiraju efikasne procese upravljanja projektima i tako smanje troškove i povećavaju poverenje svojih finansijera. To je gotovo rešenje koje koristi Power Platformu i sastoji se od namenski izgrađenih PowerApps, Flow-a, cloud skladišta i Excel-a.\nMicrosoft obezbeđuje nova rešenja


Previše ubrzan metabolizam, može biti razlog trajnog i konstantnog problema sa manjkom kilograma koji je najčešće, baš kao i problem sa viškom kilograma, praćen nezadovoljstvom sopstvenim fizičkim izgledom, ali i osećajem malaksalosti, slabosti i padom imuniteta.\nU tom slučaju, ako ste suočeni sa takvim problemom, odnosno ukoliko imate previše ubrzan metabolizam, ništa vam drugo ne preostaje nego da pokušate da ga usporite.\nDa li je moguće usporiti metabolizam?\nNa svu sreću, odgovor na ovo pitanje je pozitivan, dakle da, metabolizam je moguće usporiti, mada to u kolikoj je meri to moguće, određuju određeni preduslovi, kao što su genetska predispozicija, starost, ali i vaša istrajnost koja vam je neophodna kada je reč o obavezi da se pridržavate određenih saveta, odnosno pravila.\nDa bi ste uspešno usporili metabolizam, potrebno je da svoj celokupan organizam prilagodite jednom laganijem i sporijem ritmu koji se odnosi na brojne fizičke radnje i navike.\nPre svega, ali bitno je naglasiti u zdravoj meri, smanjite fizičku aktivnost. Previše fizičke aktivnosti, znatno utiče na ubrzanje metabolizma. Zato naviknite svoj organizam da u cilju usporavanja metabolizma češće i duže miruje.\nKada je reč o ishrani, koju je potrebno da organizujete i oblikujete srazmerno cilju usporavanja metabolizma, potrudite se da vam obroci budu dovoljni kao izvor potrebnih materija i energije, ali ne česti.\nRazlog tome je što redak raspored obroka, utiče na organizam tako da ga tera i uslovljava da skladišti unete materije, a samim tim i proces njihove prerade se odlaže čime dolazi do usporavanja metabolizma.\nPosebno namirnice koje imaju visoku kalorijsku vrednost pogodne su za konzumiranje u periodu usporavanja metabolizma, jer njihovim unosom, organizam postaje duže zauzet preradom materija koje su u njega unete i srazmerno tome usporava se metabolizam.\nOno što se na putu usporavanja metabolizma prirodno odvija u vašu korist jeste to da sa godinama vaš metabolizam prirodno postaje mirniji i sporiji, a samim tim i vaša namera da ga dodatno usporite, biće lakša.\nKonkretno, metabolizam se najčešće prirodno sam usporava od tridesete godine života i sa godinama postaje sve sporiji.\nImajući to u vidu, vodite računa o meri u kojoj ga korigovanjem svojih životnih navika dodatno usporavate, jer granica između previše ubrzanog i previše usporenog metabolizma ponekad zna biti veoma tanka i kada je prekomerno pređete, može vam biti teško da se na nju i preko nje vratite.\nDakle, u cilju postizanja savršenog metabolizma budite odmereni i umereni u svemu.


Predstavnici Teniskog saveza Srbije i Teniskog centra “Novak“ posetili su Gračanicu - Radio Kosovska Mitrovica\nPredsednik opštine Gračanica Srđan Popović ugostio je danas, Bili Džin King kup reprezentativku Srbije Lolu Radivojević i trenera za „program tenis 10s“ Teniskog saveza Srbije Dragana Ilića.\nNakon održane jednodnevne teniske klinike u Gračanici za najmlađe ljubitelje belog sporta Lola Radivojević posetila je Opštinu Gračanica zajedno sa trenerom za program „tenis 10s“ Draganom Ilićem, gde su razgovarali sa predsedikom Popovićem o daljoj saradnji.\nPredsednik opštine Gračanica Srđan Popvić poručio je „Zadovoljstvo je ugostiti predstavnike Teniskog centra „Novak“ i našu Lolu Radivojević koja je najbolja juniorka u Srbiji.\nMladost je radost, energija i hrabrost, a ljubav pokretač i nosilac svega dobrog. Dokaz ove tvrdnje dala nam je najbolja juniorka Srbije, šesnaestogodišnja Lola Radivojević koja je prvi dan avgusta 2021. uprkos teškim vremenskim uslovima izazvanim visokim temperaturama iskoristila da poseti mališane u Gračanici i održi jednodnevnu tenisku kliniku za najmlađe ljubitelje belog sporta.\nVišestrukoj državnoj šampionki, članici Teniskog centra Novak užitak je bio upravo taj da podeli taj dan sa decom na Kosovu i Metohiji, da se zajedno odneguju sportski duh, razmene pozitivnu energiju i osmehe. Radivojevićeva je pored mini tenis klinike koju je prezentovala najmlađima zajedno sa trenerom „tenis’10s“ Teniskog saveza Srbije Draganom Ilićem, odigrala i meč sa najboljim juniorom iz južne srpske pokrajine Filipom Pavićem, a zatim i podelila poklone deci u ime Teniskog centra „Novak“. Kraj uspešnog, kvalitetnog dana koji je mališanima Gračanice priuštio druženje sa srpskom teniskom princezom, obeležio je njihov zajednički poklič „Novak“ čime su Lola i deca poslali jasnu i glasnu poruku o tome ko je najbolji na svetu, ko je srpska sportska ikona.\nBili Džin King kup reprezentativka Srbije Lola Radivojević osim što je bila gost predsednika opštine Gračanica Srđana Popovića, obišla je i vekovne srpske manastire, Gračanicu, Pećku patrijaršiju i Visoke Dečane.


Aerodrom - Serija | TV program Srbija\nOd scenariste dobitnika nagrade Emi Nika Tila ("Magnum") i producenta Marka Gordona ("Spasavanje redova Rajana", "Brzina") dolazi nam dramska serija En-Bi-Si-ja (NBC) "Aerodrom" koja istražuje drame iza kulisa, kao i konflikte kako putnika, tako i osoblja koje svakodnevno srećemo na užurbanom međunarodnom aerodromu u Los Anđelesu.\nLjubimica televizijske publike Heder Loklir igra glavnu ulogu Harli Rendom, ambiciozne, predvodničke šefice piste na LAX-u - petom po redu najprometnijim aerodromom na svetu. Harli se često sukobljava sa svojim rivalom, šefom terminala Rodžerom (Bler Andervud, "Seks i grad") dok se oboje bore za mesto novog direktora aerodroma, a u međuvremenu zajednički rade na rešavanju svega od pretnji bombom, do prispeća poznatih ličnosti, pijanih pilota i lutajućih kućnih ljubimaca - sve to ispod buke mahnitog čvora čiji krajevi dodiruju sve strane sveta.\nOstatak aerodromskog osoblja čine Toni (Pol Lejden), uglađeni koordinator putnika, koji čini sve što može kako bi ugodio napregnutim živcima; agent carine Beti (Vendi Hups), koja zajedno sa agentom imigracione službe Nikom (Dejvid Petkau) i pripadnikom losanđeleske policije Henrijem Endželsom (Frenk Džon Hjus) pomaže u obezbeđivanju aerodroma u sve složenijem svetu.\nOd autora Tila, serija "Aerodrom" dolazi iz En-Bi-Si Universal televijskog studija. Gordon i Til su odgovorni producenti, dok Džo i Antoni služe kao koproducenti i režiseri.


3.000 DINARA SUTRA DOBIJA POLA MILIONA LJUDI: Ministar Mali saopštio kada će novac biti isplaćen svim vakcinisanim građanima | Novosti.rs\nTim povodom oglasio se ministar Siniša Mali na svom Insatgram profilu.\n- Podrška od po 3.000 dinara danas je isplaćena na račune nešto više od milion vakcinisanih penzionera. Sutra će taj novac dobiti pola miliona prijavljenih građana, a do kraja nedelje biće isplaćeni svi koji su se prijavili.\n- Ukupno se za ovu meru podrške, sinoć do ponoći, prijavilo 1.395.000 građana, a ukoliko na to dodamo i sve penzionere koji nisu imali obavezu da se prijavljuju, već će automatski dobiti novac, to je ukupno 2.401.000 građana.\nPravo na 3.000 dinara imalo je 2,5 miliona građana koji su se vakcinisali do 31. maja, te su se gotovo svi koji su se vakcinisali i prijavili za ovaj vid podrške.\n08:29 VELIKA SMOTRA RUSKE FLOTE: Putin na paradi u čast važne godišnjice, prodefilovaće najbolje što Moskva ima\n08:28 ŽESTOKO USPORAVANJE: Bend "Ničim izazvan" objavio singl "Bože, kako si"


Virus se očekuje u decembru - Glas Podrinja\nVAKCINE PROTIV GRIPA U DOMOVIMA ZDRAVLjA\nVakcine protiv gripa stigle su u sve domove zdravlja na teritoriji koju pokriva Zavod za javno zdravlje Šabac. Virus gripa još nije izolovan, ali stručnjaci apeluju da se svi iz rizičnih grupa vakcinišu na vreme jer je potrebno dve do tri nedelje da se stvori imunitet. Pojava gripa uglavnom se registruje krajem decembra, a epidemija svoj vrhunac dostigne u februaru.\nOve godine je dobijeno oko 300 doza vakcina više nego prošle godine, za teritoriju koju pokriva ZZJZ Šabac 12.980, od čega je za teritoriju Šapca nešto više od 4.000.\n-Vakcina je namenjena grupama sa povećanim posebnim rizikom. Na prvom mestu to su trudnice, zatim svi stariji od šest meseci koji imaju hronična oboljenja plućnog ili kardiovaskularnog sistema, metaboličke poremećaje, a tu spada i šećerna bolesti, bubrežnu disfunkciju, hemoglobinopatiju, hronični neurološki poremećaj, odstranjenu slezinu ili transplantirani organ. Imunitet se stiče za dve do tri nedelje i traje šest do dvanaest meseci. Preporuka je da se vakcinacija obavi do kraja oktobra, najkasnije novembra, objašnjava prim. dr Nebojša Sofranić epidemiolog ZZJZ Šabac.\nVakcina je mrtva, trovalentna i štiti od virusa AH1N1, AH3N2 i virusa B. ZZJZ vrši epidemiološki nadzor nad gripom tokom cele godine.\n-Vakcina je najefikasniji specifičan način prevencije gripa. Daje se u cilju smanjenja broja obolelih, smanjenja broja komplikacija i smanjenja smrtnosti, jer ovaj virus zbog komplikacija može da izazove smrtni ishod, kaže dr Sofranić.\nOpšte mere zaštite od gripa su provetravanje prostorija, izbegavanje boravka u zatvorenom prostoru sa mnogo ljudi, ishrana bogata vitaminima, slojevito oblačenje prilagođeno vremenskim uslovima. Zdrave osobe bi lekaru trebalo da se jave ako temperatura ne spada ni posle dva dana, a hronični bolesnici što ranije. Dr Sofranić upozorava da se antibiotici ni u kom slučaju ne piju na svoju ruku, a da na virus gripa ono i ne deluju.


Privrednici sa Odjeljenjem za privredni razvoj o uticaju korona virusa na realni sektor\nHome Novosti Biznis Privrednici sa Odjeljenjem za privredni razvoj o uticaju korona virusa na realni...\nŠef Odjeljenja za privredni razvoj, sport i kulturu Vlade Brčko distrikta Bosne i Hercegovine Pero Gudeljević rekao je danas na konferenciji za medije održanoj povodom novonastale situacije u vezi s korona virusom, a s osvrtom na realni sektor, da je danas na sastanku s predstavnicima Udruženja poslodavaca i Privredne komore pokrenut razgovor oko mogućih mjera koje bi Vlada Brčko distrikta BiH u budućem periodu trebalo da preduzme da bi bile maksimalno ublažene posljedice na privredu Distrikta.\n„Sve s ciljem da se sačuvaju preduzeća koja u Distriktu funkcionišu, ali i da pokušamo naći način kako spriječiti dobijanje otkaza u preduzećima. Nijedna od današnjih mjera nije zvanično predložena i tražićemo mogućnosti kako te mjere predložiti na Vladi, odnosno na Skupštini Distrikta”, kazao je Gudeljević dodajući da Distrikt treba da podrži i sve prijedloge koji su juče izneseni na sastanku u Ministarstvu spoljne trgovine i ekonomskih odnosa.\n„Od Uprave za indirektno oporezivanje biće zatražena odgoda plaćanja PDV-a da bi privredni subjekti u ovom trenutku uzeli daha i preživjeli ovu situaciju koja sigurno ima posljedice na poslovanje. Druga stvar koju podržavamo jesu razgovori s predstavnicima svih banaka u BiH, a to je da razmotre mogućnost reprograma kredita privrednim subjektima, ali i građanima jer će i budžeti građana biti na udaru i mogu izazvati teške posljedice. Takođe, bilo je riječi i o mjerama koje bi Centralna banka BiH trebala preduzeti, a u vezi sa smanjenjem obaveznih rezervi banaka. To su mjere na koje mi nemamo uticaja, ali u svakom slučaju želimo da ih podržimo”, rekao je Gudeljević.\nOn je istakao da se mjere koje će Distrikt pokušati uspostaviti mogu podijeliti na dvije vrste.\n„Jedna mjera bi pretpostavljala odgodu plaćanja određenih poreskih obaveza za privredne subjekte i vidjećemo koje su to mogućnosti. Druge mjere bi bile one gdje bi direktno, eventualno bili oslobođeni nekih plaćanja, odnosno gdje bi određena sredstva u okviru budžeta Brčko distrikta BiH, prije svega mislim na ona sredstva koja su definisana u Odjeljenju za privredni razvoj, a tiču se direktnih podsticaja preduzećima, preusmjerili i stavili ih u funkciju na način da odgovorimo zadatku koji je trenutno pred nama”, rekao je Gudeljević ističući da se razmatraju mjere koje će biti koncipirane da budu trajno oslobađanje od određenih obaveza ukoliko to bude moguće.\n„Na takav način će se pomoći privrednicima jer su isplatili određene plate, pa će to biti nekakva nadoknada, a druga mjera bi bila preusmjeravanje sredstava koja će biti direktno u funkciji zadržavanja radnih mjesta, odnosno proširiti ih na nadoknadu šteta koje su u nekom periodu pretrpjela preduzeća. Mi ne znamo kada će se završiti ova kriza, ali pripremamo mjere, pratimo situaciju i kada budemo imali konkretne podatke, o tome ćemo se odrediti i vidjeti koliko novca treba za te stvari”, kazao je Gudeljević.\nKada je riječ o redovima ispred banaka, Gudeljević je sa sigurnošću kazao da redovi nisu rezultat nikakvog povećanog podizanja novca s banaka i da su redovi nastali zbog zdravstvenih i preventivnih razloga jer je broj ulaska u banke i druge institucije ograničen.\nMato Lučić, direktor Direkcije za finansije Brčko distrikta BiH, rekao je da Direkcija vodi računa o situaciji koja je nastala i da je Direkcija stalno u kontaktu s određenim institucijama na nivou entiteta i države. On je na današnjoj konferenciji za novinare istakao da je donio odluku da se pomjeri podnošenje poreskih prijava za pravna lica i da je danas sve isplaćeno za socijalne potrebe.\n„Naredio sam da sve ono što treba da bude plaćeno sa jedinstvenog računa Trezora Brčko distrikta BiH prema privrednicima bude plaćeno isti dan kada faktura dođe. Razgovarali smo i o mjerama kao što je prolongiranje ili oslobađanje određenih poreskih obaveza i trenutno radimo određene analize. Vlada i Skupština treba da donesu odluku o ovome. Direkcija će se ponašati u skladu s mogućnostima budžeta Distrikta. Trenutno rezervi nemamo, ali imamo novca da odgovorimo situaciji”, rekao je Lučić.\nPredstavnik Udruženja logističara Brčko distrikta BiH Jovo Ilić rekao je da se mora obezbjediti kvalitetan lanac snabdijevanja za proizvodne firme.\n„Mi imamo situaciju da zavisimo od drugih država iz našeg okruženja, prvenstveno od Hrvatske i Srbije. Te zemlje su uvele određene restrikcije, određene mjere za promet teretnog saobraćaja i tu moramo odreagovati na pravi način da bi se zadržala proizvodnja u proizvodnim firmama, da bi sve bilo stabilno s nabavkom sirovine. Takođe, i zaštita radnih mjesta u ovom trenutku je ključna. Moramo zadržati privredu i jedna od glavnih preporuka Svjetske zdravstvene organizacije je da se privredni tokovi moraju očuvati i da se transport roba mora očuvati”, rekao je Ilić.\nOn je kazao da je Sreten Bogičević u ime Udruženja trgovaca poručio svim građanima da osnovnih namirnica ima dosta u svim trgovačkim lancima i da nema potrebe da se širi panika, kao i da se kupuje prekomjerno, te da rezervi ima ne za naredna tri mjeseca, nego rezervi ima i za duži vremenski period.\nPrethodni postUspostavljena nastava na daljinu na području Brčko distrikta BiH\nSledeći postU Brčkom nema zaraženih virusom korona, 319 osoba u kućnoj samoizolaciji


Nacrt zakona o JMB na sjednici Vijeća ministara 10. jula\nVijeće ministara BiH razmatrat će na sjednici zakazanoj za 10. juli Nacrt zakona o jedinstvenom matičnom broju (JMB), potvrdio je predsjedavajući Vijeća ministara Vjekoslav Bevanda.\n"U Parlamentarnoj skupštini BiH već imamo dva prijedloga zakona o JMB, koji će ostati u proceduri. Sarađivat ćemo sa Parlamentom i sada imamo jednu nelogičnu stvar, jer će tri prijedloga zakona biti u Parlamentu, ali u svakom slučaju ne bježimo od toga", rekao je Bevanda za BHT1.\nNacrt zakona o JMB uvršten je danas na početak dnevnog reda sjednice koja će biti održana 10. jula. Vijeće ministara do sada je dva puta utvrđivao zakonske prijedloge kojima bi se riješilo to pitanje, ali oni nisu dobili podršku u Parlamentu.\nBevanda je dodao da je Vijeće ministara, od 26 tačaka iz Mape puta EU iz juna 2012., riješio 24 tačke i još je preostalo provođenje odluke Sejdić i Finci i dogovor o Koordinacionom mehanizmu prema EU.\n"S obzirom da su to nulti prioriteti i da bez njih nema aktivacije Sporazuma o stabilizaciji i pridruživanju, nadam se da će biti riješeni u skorije vrijeme", dodao je Bevanda.


PENZIONER RAZVALIO VUČIĆA: Vrati nam dostojanstvo, svi znaju kakav si - Naša Borba\nPENZIONER RAZVALIO VUČIĆA: Vrati nam dostojanstvo, svi znaju kakav si\nNovac u PIO fond počeo sam da ulažem pre nego što se Aleksandar Vučić rodio, poverio sam državi da ih čuva i da ih meni vrati u ratama kad prestanem da radim, a on je te pare iz Fonda prebacio u budžet, pa se šepuri i deli ih tamo za aerodrom u Trebinju – izjavio je danas za N1 penzioner iz Beograda Mile Delić.\nNe treba on meni da vraća tih 5.000 dinara koje sam mu poslao, poruka je – vrati oteto! Nemoj primenjivati svoju samovolju na moju imovinu, jer penzija je imovina, poručio je Delić predsedniku Srbije Aleksandru Vučiću. Delić je naglasio da je mu je Vučić „uzeo blizu 7.000 evra za četiri godine primene onog kriminalnog zakona.\nPredsednik Srbije je novac poslao poštanskom uplatnicom, sa adrese Andrićev venac 1, na isti način na koji je Delić njemu već u dva navrata vraćao jednokratnu pomoć za penzionere Na pitanje šta će uraditi sa 5.000 dinara koje mu je vratio predsednik Srbije, Delić odgovara da još nije odlučio.\nPrethodni tekstDIKTATURA U SRBIJI: Prvo smanjenje plate, pa otkaz\nSledeći tekstNAPREDNJACI U JURIŠU: Gaziće nas po ulicama dok nas sve ne pobiju


Radnici “Trudbenika” i dalje štrajkuju – Glas Regije\n– Štrajkački odbor nije prihvatio današnju ponudu Upravnog odbora da se radnici vrate u hale i dovrše ugovorene poslove, po čijem okončanju bi im naredni mjesec bila isplaćena jedna i po plata – rekao je Srni član Štrajkačkog odbora Predrag Jorgić.\nJorgić je naveo da radnici od jutros ne štrajkuju ispred fabričke kapije, već u krugu preduzeća, i da je to jedina promjena poslije obustave rada zbog neisplaćenih sada već 15 plata, te osam i po godina neuplaćenih doprinosa.\nInicijativu Upravnog odbora da stupi u kontakt sa nadležnim institucijama u vezi sa regulisanjem zaostalih doprinosa, Jorgić je prokomentarisao kupovinom vremena koje se svodi na ostvarivanje inicijalnih kontakata, ali ne i rješavanje stvarnih problema.\nJorgić je najavio da se i sutra nastavljaju pregovori sa upravom “Trudbenika” s ciljem izlaska iz sadašnje situacije.\nU Štrajkačkom odboru “Trudbenika” kažu da će prekinuti obustavu rada ako dobiju pet od neisplaćenih 15 plata, dok u upravi preduzeća smatraju da je taj zahtjev opravdan, ali nerealan.\nRadnici, koji su u generalnom štrajku od 9. februara, zahtijevaju isplate zaostalih 15 plata i doprinosa, te da se nađe rješenje za povezivanje osam i po godina radnog staža i omoguće bolji uslovi rada.\nOne Response to Radnici “Trudbenika” i dalje štrajkuju\nbiljana on 18. Februara 2015. u 14:32\ni ja se pridružujem radnicima trudbenika.tražim i svoje zaostale plate i uplatu doprinosa za sedam godina rada. i pozivamo ostale koji su radili a firma im ostala dužna da se pridruže.\n« Protest zbog izgradnje “Lamele C”\nVrijeme rezidbe u voćnjacima i vinogradima »\n22. Januara 2019., 22:09


Ilić: EU i SAD moraju imati iste aršine za Daytonski sporazum i UN-ovu rezoluciju 1244 - Klix.ba\nSvijet Ilić: EU i SAD moraju imati iste aršine za Daytonski sporazum i UN-ovu rezoluciju 1244\nMinistar za infrastrukturu u Vladi Srbije Velimir Ilić smatra da Evropska unija i SAD moraju imati iste aršine kada je u pitanju primjena Daytonskog sporazuma u BiH i poštivanje UN-ove Rezolucije 1244 koja se odnosi na Kosovo.\nIlić je nakon razgovora s ministrom saobraćaja i veza Republike Srpske Nedeljkom Čubrilovićem, tokom današnje posjete Beogradu kazao, da Republika Srpska i Srbija odolijevaju pokušajima kršenja Daytonskog sporazuma i Rezolucije 1244 i da je saradnja Republike Srpske i Srbije prvenstveno na privirednom planu veoma dobra.\n„Republika Srpska i Srbija imaju isti cilj, a to je uspostavljanje što bolje saradnje na zajedničku dobrobit“, kazao je Ilić.\nOn je opomenuo međunarodnu zajednicu da treba da koristi iste kriterije prema svim učesnicima u važnim dokumentima za BiH i Rezoluciji koja se odnosi na Kosovo.\n„Ako se krši povelja na Kosovu, isto to mora da se primjenjuje i u RS-u“, tvrdi Ilić.\nIlić i Čubrilović su danas razgovarali i o intenziviranju zajedničkih aktivnosti na osiguranju putnih komunikacija između Republike Srpske i Srbije koje imaju za cilj da osiguraju ravnomjeran razvoj privreda i RS-a i Srbije.\nNaglasili su da je danas dogovoreno da se osim uvođenja svakodnevnih aviolinija na relaciji Banja Luka-Beograd uredi i drumski, željeznički i riječni saobraćaj.\nIstakli su i da se Banja Luka i Srbija moraju povezati i autoputevima prema sjeveru i prema niškom autoputu.\nSložili su se i da je neophodno intenzivirati riječni saobraćaj na Savi te naglasili da je u završnoj fazi izgradnja mosta kod Rače na Savi, što predstavlja „čep“ željezničkog saobraćaja.\nDelegacija Vlade RS-a boravila je danas u Beogradu da bi zajedno s privrednicima iz RS-a razgovarala o mogućnostima intenziviranja privredne saradnje.\nČubrilović i ministar za porodicu, omladinu i sport Proko Dragosavljević danas su bili na VMA da bi se interesirali za zdravstveno stanje partijarha srpskog Pavla.\nprije 11h 26m 54\nprije 18h 5m 159\nprije 8h 18m 131\nprije 11h 50m 140


Vesti online / Vesti / Ex YU / Dodik: Za očekivati da Međunarodni sud odmah odbaci zahtev za reviziju\nPredsednik Republike Srpske Milorad Dodik izjavio je da je za očekivati da Međunarodni sud pravde u Hagu odmah odbaci zahtev za reviziju presude po tužbi protiv Srbije, jer postoji dosta indicija da je takva prijava u potpunosti nezakonita i nerealna.\nSud ekspresno rešava to pitanje: Milorad Dodik\nNa pitanje da prokomentariše to što je Međunarodni sud pravde u Hagu poslao pismo članovima Predsedništva BiH, Dodik je rekao da deluje da sud brzo rešava to pitanje.\nPredsednik Srpske je rekao da bi najbolje bilo da je, bošnjački član Predsedništva BiH, Bakir Izetbegović smogao snage posle svega i povukao taj zahtev, nakon čega bi, možda, i mogla da se prihvati njegova navodno "pružena ruka".\n* Dodik odbrusio Izetbegoviću\nDodik je naglasio da će Narodna skupština Republike Srpske sutra imati jedno od važnih zasedanja, na kojem treba da artikuliše stavove za buduća ponašanja o važnim pitanjima u BiH.\n- Sve vreme nakon Dejtonskog sporazuma, taj sporazum je kršen na štetu Republike Srpske i srpskog naroda, tome treba stati u kraj i vratiti se izvornom Dejtonu i to postaviti kao naše osnovno traženje vezano za naš dalji ostanak u nekoj kvazi državnoj zajednici - BiH - zaključio je Dodik.\nEX YU Dodik odbrusio Izetbegoviću


Velika Britanija odobrila šest milijardi funti malim preduzećima Vlada se takođe obavezala da će isplatiti 80 posto plaća radnika koji su privremeno otpušteni što je jedna od mjera za pomoć ekonomiji.\n21. 04. 2020. u 16:42 Fena\nU Velikoj Britaniji mala preduzeća su dobila 6,1 milijardu funti od ukupno 12 milijardi funti na raspolaganju za grantove za vanredne situacije kako bi im pomogli u krizi izazvanoj pandemijom koronavirusa, izjavio je u utorak glasnogovornik ministarstva finansija.\nGotovo 500.000 kompanija do sada je dobilo bespovratna sredstva od po 10.000 ili 25.000 funti, prenosi Reuters.\nPlan grantova objavljen je prošlog mjeseca u sklopu niza mjera za pomoć ekonomiji, koji je predstavio ministar finansija Rishi Sunak.\nKritikovan je da je premali broj firmi uključen u program grantova.\nSunak je u ponedjeljak izjavio da su banke odobrile 12.000 grantova zbog prekida poslovnih aktivnosti uzrokovanih pandemijom koronavirusa.


Mula Abdul Gani Baradar, lider delegacije talibana, i Zalmaj Kalilzad, izaslanik SAD za mir u Avganistanu, ruku ju se nakon potpisivanja sporazim u Dohi, Katar.\nMediji u SAD izvstili su u petak da vlada SAD ima obaveštajne podatke da talibani ne planiraju da se ponašaju u skladu sa obećanjima koja su dali kroz nedavno potpisani mirnovni sporazum sa Sjedinjenim Državama.\nNBC njuz citirala je tri zvaničnika obaveštajnih službi SAD, čija imena nisu saopštena, koji su rekli da obaveštajne službe SAD procenjuju da talibani gledaju na mirovni proces kao na način da se osigura povlačenje trupa SAD. Nakon što trupe napuste Avganistan, plan talibana je da napadnu vladu Avganistana, koju podržavaju Sjedinjene Države, kaže se u izveštaju.\nU sporazumu između SAD i talibana, potpisanom prošle subote, pozivaju se talibani da prestanu sa pružanjem utočišta teroristima i da uđu u mirovne pregovore sa avganistanskom vladom, a za uzvrat SAD se obavezuju na povlačenje trupa.\nSporazum je otvorio put Vašingotnu za okonačnje najdužeg ameičkog rata i vraćanje kući, tokom narednih 14 meseci, oko 13.000 američkih vojnika iz Avganistana.\nSporazum takođe zahteva od obe strane da se ne napadaju međusobno i obavezuje pobunjeničke grupe da ne izvode samoubilačke ili druge bombaške napade na avganistanske gradske centre.\nUprkos sporazumu, tokom poslednje nedelje došlo je do povećanja nasilja na bojnim poljima. Ipak, vojni komandanti SAD ostali su istrajni i obećali da će se pridržavati svog dela sporazuma.\nDržavni sekretar SAD Majk Pompeo rekao je u četvrtak: "I dalje smo uvereni da vođstvo talibana radi na tome da ispuni svoje obave", uprkos aktuelnom nasilju. Ipak, on je priznao da će "put biti komplikovan".\nTalibanski pobunjenici brzo su negirali svoju umešanost u napadu u petak u kom je napadač otvorio vatru na skup u Kabulu, ubivši najmanje 32 ljudi i ranivši 60. Grupa Islamska država preuzela je odgovornost za tak napad.\nSporazim između SAD i Talibana takođe predviđa oslobađanje oko 5.000 talibanskih zatvorenika iz avganistanskih zatvora, kao i 1.000 pripadnika avganistanskih snaga koje drže pobunjenici, o čemu bi trebalo da se razgovara na unutaravganistaskim razgovorima zakazanim za utorak.\nMeđutim, avganistanski predsednik Ašraf Gani rekao je nakon potpisivanja sporazuma da nije preuzeo nikakve obaveze prema Vašingtonu da oslobodi talibanske zarobljenike.


Šarović i Wigemark: Staviti državni zatvor u funkciju – In reformator\nŠarović i Wigemark: Staviti državni zatvor u funkciju\nJuli 13, 2018 Urednik 137 Views bih, Lars-Gunnar Wigemark, mirko šarović, sastanak\nPotrebi što hitnijeg završetka preostalih aktivnosti na otpočinjanju rada Zavoda za izvršenje krivičnih sankcija, pritvora i drugih mjera BiH – državnog zatvora, bila je tema razgovora zamjenika predsjedavajućeg Savjeta ministara BiH i ministar spoljne trgovine i ekonomskih poslova Mirka Šarovića i šefa Delegacije Evropske unije u BiH i specijalnog predstavnika EU za BiH Lars-Gunnara Wigemarka i ambasadora Švedske u BiH Andersa Hagelberga, javlja Anadolu Agency (AA).\nSagovornici su se usaglasili da je neophodno preduzeti sve neophodne mjere kod nadležnih institucija na lokalnom i državnom nivou, da se ovaj novoizgrađeni, visokobezbjednosni objekat što prije stavi u funkciju.\nŠarović je predstavnicima Evropske komisije iznio stavove o najavi mogućeg uvođenja kvota od strane Evropske komisije na uvoz čelika i proizvoda od čelika u EU, naglasivši da bi ova mjera, ukoliko bude donesena, bila problematična sa stanovišta Sporazuma o stabilizaciji i pridruživanju, a kojim su se i EU i BiH obavezale da poštuju pravila slobodnog tržišta.\nOn je posebno podcrtao da bi se uvođenje kvota negativno odrazilo na bh. ekonomiju, a posebno poslovanje željezare ArcelorMittal Zenica, najvećeg izvoznika čelika iz Bosne i Hercegovine koji u stvaranju ukupnog BDP-a BiH učestvuje sa 2,5 posto i zapošljava 3.000 radnika.\nOsim toga, mjere bi se odrazile i na mnogobrojne kooperante ove kompanije i u Republici Srpskoj i u Federaciji BiH zbog čega će, kako je istakao Šarović “u cilju zaštite svojih privrednika i Bosna i Hercegovina, morati uzvratiti odgovarajućim mjerama“.\n← Sredstva sa posebnog računa za zbrinjavanje radnika ŽRS-a\nNajmanje 19 mrtvih u eksploziji hemijskog postrojenja u Kini →


Nišlije proputovale Evropu na vespama - juGmedia\nNišlije proputovale Evropu na vespama\nNIŠ – Članovi Vespa kluba „Naisus“ Dejan Tasić i Aleksandar Đorđević koji su na svojim vespama pre tri nedelje krenuli iz Niša na 7.500 kilometara dug put kroz Evropu, vraćaju se sutra, 28. juna u svoj rodni kraj.\nSvečani doček za Dejana i Aleksandra biće organizovan u 21 čas u „Vespa baru“. U ovom baru biće takođe organizovana izložba fotografija i projekcija video materijala prikupljenih tokom tronedeljnog putovanja. Nišlije će u izložbi moći da uživaju tokom predstojećih letnjih meseci.\nTasić i Đorđević su, da podsetimo, svojim vespama prošli putevima kojima se nekada kretao i car Konstantin. Na ovaj poduhvat odlučili su se kako bi doprineli promociji grada Niša u Evropi i afirmisali značajan jubilej – 1.700 godina od donošenja Milanskog edikta. Putovanje kroz Evropu, Tasiću i Đorđeviću omogućila je pivara „Karlsberg“.\nDvosmenska nastava obavezna u svim školama\nNIŠ - Policijski službenici uhapsili su M. M. (55), iz Niša zbog postojanja sumnje da je izvršio krivično delo iznuda. (više…)\nOdržana duhovna akademija za Savindan\nU sabornom hramu Svete Trojice u Vranju održana je danas Svetosavska duhovna akademija u okviru manifestacije ,,Svetosavska nedelja". (više…)\nPrvi do Časnog krsta sportista Miloš Čičić\nNIŠ - Miloš Čičić (21) instruktor u teretani iz Niša prvi je doplivao do Časnog krsta u trci koja je danas organizovana na otvorenom bazenu Sportskog…


21.03.2022 u 22:44\nS posla idu u porodilište\nMame preduzetnice najčešće su visokoobrazovane žene koje redovno plaćaju poreze i doprinose, rade do nekoliko dana pred porođaj i u velikom broju slučajeva izdržavaju svoje porodice. Uprkos tome, one nemaju ista radna prava kao ostale zaposlene žene – dobijaju manju platu na porodiljskom odsustvu zbog drugačijeg obračuna zarada, moraju da „zamrznu” firmu ili zaposle poslovođu koji će umesto njih voditi posao dok su one na trudničkom ili porodiljskom odsustvu, a njihov partner nema pravo na korišćenje porodiljskog, odnosno odsustva zarad nege deteta. Sve su to razlozi zbog kojih je Centar za mame pokrenuo projekat „Pravda za mame preduzetnice”, čiji je cilj da se radni status mama preduzetnica izjednači sa ostalim zaposlenim mamama. Kako je na konferenciji za novinare istakla direktorka\n03.02.2022 u 12:49\nUzrok otkaza, kašnjenja plate ...\nDve trećine učesnika ankete u organizaciji Regionalne informativne agencije „Jug pres” na temu da li je pandemija uzrokovala promene na poslu odgovorilo je potvrdno. Trećina se izjasnila da nije. Na dodatno pitanje oko izmena koje su ispitanici imali na poslu dominira odgovor da je sfera rada doživela premeštaj radnog okruženja – iz kancelarije u privatan dom, jer su mnogi od njih počeli da rade od kuće. Ipak, po broju prednjače odgovori kao što su „dobio sam otkaz”, „smanjen je broj radnika u firmi”, a veliki broj anketiranih navodi i da je sve učestalije kašnjenje plate. Kada je reč o ekonomskim posledicama pandemije, one su veoma izražene. Na pitanje „da li je pandemija kovida 19 uticala na vaš život” potvrdno je odgovorilo 83,7 odsto ispitanika, a negativan odgovor je dalo njih 16,3\n29.09.2021 u 21:20\nInicijativa „Digitalna Srbija” danas je predstavila projekat „Preduzmi ideju” kroz koji će uz podršku Američke organizacije za međunarodni razvoj (USAID) podržati preduzetnike i one koji će to tek postati na putu od inovativnih ideja do globalnih startap kompanija. Konzorcijum okupljen oko ovog projekta vrednog preko 4,2 miliona dolara će se fokusirati na promociju preduzetničkih vrednosti, jačanje veza između akademske i poslovne zajednice, podsticanje multidisciplinarnog pristupa u razvoju inovacija i drugim temama važnim za dalji razvoj inovacionog ekosistema Srbije. Na predstavljanju projekta, premijerka Ana Brnabić rekla je da je ovaj projekat nastavak svega što su Vlada Srbije i Inicijativa „Digitalna Srbije” uradili u poslednjih nekoliko godina na digitalizaciji. Istakla\n15.09.2021 u 21:15\nIdeje koje donose milione\nObično se počne od malog biznisa da bi se stiglo do velikog, oni najuspešniji preduzetnici ostvaruju svoje snove i kao vlasnici ili akcionari multinacionalnih kompanija. „Fejsbuk”, „Epl” i „Gugl” najbolji su primeri za to, a priče kako su nastali, rasli i postali globalni fenomen ispričane su hiljade puta kao podstrek početnicima. Sara Dimitrijević je arhitekta, radila je osam godina u projektantskim biroima, na velikim projektima i poželela da počne da radi i nešto samostalno. Studirala je u inostranstvu, videla da može tamo, pa se upitala zašto to ne bi bilo izvodljivo i u Srbiji. Tako je pre nekoliko meseci osnovala svoju firmu za projektovanje i enterijer. Prošla je kroz višednevnu startap obuku Privredne komore Srbije da bi naučila i ono što jedan arhitekta ne poznaje dovoljno: kako\n27.08.2021 u 23:05\nPrivrednici se nerado odriču profita\nPrivrednici ocenjuju da se privreda oporavlja, rastu izvoz, promet i investicije, što potvrđuju i podaci. Kriza je, reklo bi se prošla, ali plate radnika ne rastu tempom dostojnog življenja. Više od mesec dana slušamo razloge zašto je poslodavcima problem da minimalnu mesečnu zaradu povećaju za oko 3.000 dinara i odreknu se dela profita, a niko ne postavlja pitanje kako su, na primer, otpuštene radnice aleksinačkog „Gramera”, za koje smo saznali da su mesečno zarađivale oko 40.000 dinara, sastavljale kraj sa krajem. Ekonomista Danilo Šuković, kaže da se poslodavci ponašaju onako kako im diktira tržište, kada je reč o zaradama. Ako mogu da nađu radnika za neku bednu platu, oni će tu zaradu da drže nisko, da bi sebi ostvarili veći profit. – Privrednici gledaju svoje partikularne,


Pohvale matematičarima – rezultati “Kengur” takmičenja | ОШ "Матко Вуковић", Суботица\nPohvale matematičarima – rezultati “Kengur” takmičenja\n“Kengur bez granica” je matematičko takmičenje u kojem učenici naše škole već dugi niz godina uzimaju učešće. Takmičenje je međunarodno, u njemu učestvuju učenici iz 70 država širom sveta koji u isto vreme rešavaju iste zadatke.\nKarakteristično za ovo takmičenje je izazov i odmeravanje sopstvenih snaga. Veoma je teško osvojiti jedno od prva tri mesta, jer svega 30 učenika svakog razreda na nivou države dobija priliku da učestvuje u finalnom takmičenju. To znači da 240 učenika iz države osvaja jedno od tri mesta i takmiči se sa učenicima iz drugih država.\nDruštvo matematičara Srbije dodeljuje posebne pohvale za učenike koji su se rangirali u prvih 10 % od broja učesnika svakog razreda.\nAko uzmemo u obzir da je učestvovalo 5269 učenika prvog, 5903 učenika drugog, 5140 učenika trećeg, 4910 učenika četvrtog, 2992 učenika petog, 2379 učenika šestog, 1697 učenika sedmog i 1221 učenik osmog razreda, biti plasiran među najboljih 10% učesnika nije mala stvar.\nDruštvo matematičara Srbije dodeljuje 9 pohvala učenicima naše škole.\nZaslužili su ih:\n1. Aleksa Radnić i Matej Bagi, učenici prvog razreda\n2. Miljana Ristić, učenica drugog razreda\n3. Nađa Berecki i Ines Vojnić, učenice trećeg razreda\n4. Elena Prćić i Lea Vojnić, učenice petog razreda\n5. David Šarčević i Andrija Mandić, učenici šestog razreda\nSigurni smo da će pokazane logičke posobnosti umeti iskazati na mnogo načina i da će se uspesi nizati. Bravo deco !